title: 1993 m. gegužės 17 d. Tarybos sprendimas dėl Bendrijos prisijungimo prie 1979 metų Tolimų tarpvalstybinių oro teršalų pernašų Ženevos konvencijos protokolo, susijusio su išmetamų azoto oksidų emisijų arba jų tarpvalstybinių pernašų kontrole

text:
Svarbus teisinis pranešimas

|

31993D0361

Oficialusis leidinys L 149 , 21/06/1993 p. 0014 - 0015 specialusis leidimas suomių kalba: skyrius 11 tomas 22 p. 0050  specialusis leidimas švedų kalba: skyrius 11 tomas 22 p. 0050

		Tarybos sprendimas1993 m. gegužės 17 d.dėl Bendrijos prisijungimo prie 1979 metų Tolimų tarpvalstybinių oro teršalų pernašų Ženevos konvencijos protokolo, susijusio su išmetamų azoto oksidų emisijų arba jų tarpvalstybinių pernašų kontrole(93/361/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 130s straipsnį,atsižvelgdama į Komisijos pasiūlymą [1],atsižvelgdama į Europos Parlamento nuomonę [2],atsižvelgdama į Ekonomikos ir socialinių reikalų komiteto nuomonę [3],kadangi Sutarties 130 straipsnio 5 dalyje numatytas aktyvus Bendrijos ir valstybių narių bendradarbiavimas, susijęs su tarptautinių priemonių aplinkosaugos srityje taikymu; kadangi dėl tarpvalstybinių oro teršalų pernašų Bendrija yra suinteresuota dalyvauti taikant tarptautines priemones šiai taršai mažinti,kadangi Bendrija yra Jungtinių Tautų Europos ekonominės komisijos Tolimų tarpvalstybinių oro teršalų pernašų konvencijos (1979 metų Ženevos konvencija) [4] ir vieno iš jos protokolų dėl EMEP (Bendradarbiavimo programa tolimų tarpvalstybinių oro teršalų pernašų Europoje monitoringo ir vertinimo srityje) [5] finansavimo susitariančioji šalis,kadangi Sutarties 130 r straipsnio 2 dalyje numatyta, kad Bendrijos taikomos priemonės turėtų remtis principais, numatančiais prevencinius veiksmus ir aplinkai padarytos žalos atitaisymą šaltinio vietoje, ir tai laikytina prioritetu; kadangi šie principai oro taršos atžvilgiu buvo įtvirtinti keliais Bendrijos teisiniais aktais, skirtais mažinti išmetamiems azoto oksidų emisijoms iš pagrindinių šaltinių (motorinių transporto priemonių ir labai pajėgių deginimo įrenginių),kadangi žalos atitaisymo principo įgyvendinimas yra vienas iš tikslų, nustatytų Konvencijos NOx Protokole, kurio bendrasis tikslas yra stabilizuoti išmetamas azoto oksidų emisijas, numatyta taikyti išmetamų teršalų standartus ir nustatyti priemones taršai įveikti, turint teisę sugriežtinti įsipareigojimus, jeigu būtinai reikės, vėliau rengiamose derybose,kadangi principas, pagal kurį tobuliausios prieinamos technologijos turi būti naudojamos be pernelyg didelių išlaidų, kaip nurodyta Protokolo pagrindiniuose įsipareigojimuose, nuo 1984 metų puoselėjamas Bendrijos įstatymuose, susijusiuose su pastangomis įveikti pramoninės kilmės oro taršą; kadangi nuo 1989 metų tas principas yra pagrindinė idėja, kuria vadovaujamasi siekiant sumažinti motorinių transporto priemonių išmetamus teršalus,kadangi atsižvelgiant į aplinkai daromą žalą ir tolimų tarpvalstybinių oro teršalų pernašų, susijusių su išmetamomis azoto oksidų emisijomis, pobūdį, reikėtų imtis bendrų veiksmų tarptautiniu lygiu; kadangi Bendrija turėtų prisijungti prie išmetamų azoto oksidų teršalų arba jų Tolimų tarpvalstybinių oro teršalų pernašų konvencijos Protokolo,kadangi visų azoto oksidų išmetamų teršalų stabilizavimas yra pirmas svarbus žingsnis; kadangi yra poreikis gerokai sumažinti dabartinį azoto oksidų ir išmetamų teršalų, kurių sudėtyje yra azoto, lygį Bendrijoje apskritai,NUSPRENDĖ:1 straipsnisEuropos ekonominė bendrija prisijungia prie 1979 metų Tolimų tarpvalstybinių oro teršalų pernašų konvencijos Protokolo, susijusio su išmetamų azoto oksidų emisijų arba jų tarpvalstybinių pernašų kontrole.Pirmiau minėto Protokolo tekstas pridedamas prie šio Sprendimo.2 straipsnisTarybos pirmininkas deponuoja šį prisijungimo dokumentą pagal Protokolo 14 straipsnį.Priimtas 1993 m. gegužės 17 d. Briuselyje.Tarybos varduPirmininkasJ. Hilden[1] OL C 230, 1991 9 4, p. 61.[2] OL C 150, 1992 6 15, p. 226.[3] OL C 40, 1992 2 17, p. 11.[4] OL L 171, 1981 6 27, p. 11.[5] OL L 181, 1986 7 4, p. 1.--------------------------------------------------


title: 2017 m. rugsėjo 4 d. Tarybos sprendimas (ES) 2017/1535, kuriuo priimama Tarybos pozicija dėl 2017 finansinių metų Europos Sąjungos taisomojo biudžeto Nr. 4 projekto

text:
9.9.2017

               LT

               Europos Sąjungos oficialusis leidinys

               L 233/6

         TARYBOS SPRENDIMAS (ES) 2017/1535
   2017 m. rugsėjo 4 d.
   kuriuo priimama Tarybos pozicija dėl 2017 finansinių metų Europos Sąjungos taisomojo biudžeto Nr. 4 projekto
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 314 straipsnį, kartu su Europos atominės energijos bendrijos steigimo sutartimi, ypač jos 106a straipsniu,
   atsižvelgdama į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (1), ypač į jo 41 straipsnį,
   kadangi:

               —

               2016 m. gruodžio 1 d. buvo galutinai priimtas 2017 finansinių metų Sąjungos biudžetas (2),

               —

               2017 m. birželio 27 d. Komisija pateikė pasiūlymą dėl 2017 finansinių metų bendrojo biudžeto taisomojo biudžeto Nr. 4 projekto,

         NUSPRENDĖ:
   Vienintelis straipsnis
   Tarybos pozicija dėl 2017 finansinių metų Europos Sąjungos taisomojo biudžeto Nr. 4 projekto buvo priimta 2017 m. rugsėjo 4 d.
   Visą tekstą galima rasti Tarybos interneto svetainėje (http://www.consilium.europa.eu/) arba iš jos atsisiųsti.

      Priimta Briuselyje 2017 m. rugsėjo 4 d.

            Tarybos vardu

            Pirmininkas

         M. MAASIKAS

      (1)  OL L 298, 2012 10 26, p. 1.

      (2)  OL L 51, 2017 2 28, p. 1.


title: 2004 m. lapkričio 17 d. Europos Parlamento ir Tarybos sprendimas Nr. 2239/2004/EB, iš dalies keičiantis Tarybos sprendimą 1999/784/EB dėl Bendrijos dalyvavimo Europos audiovizualinėje observatorijoje

text:
31.12.2004

               LT

               Europos Sąjungos oficialusis leidinys

               L 390/1

      EUROPOS PARLAMENTO IR TARYBOS SPRENDIMAS Nr. 2239/2004/EB
   2004 m. lapkričio 17 d.
   iš dalies keičiantis Tarybos sprendimą 1999/784/EB dėl Bendrijos dalyvavimo Europos audiovizualinėje observatorijoje
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Europos bendrijos steigimo sutartį, ypač į jos 157 straipsnio 3 dalį,
   atsižvelgdami į Komisijos pasiūlymą (1),
   atsižvelgdami į Europos ekonomikos ir socialinių reikalų komiteto nuomonę (2),
   pasikonsultavę su Regionų komitetu,
   laikydamiesi Sutarties 251 straipsnyje nustatytos tvarkos (3),
   kadangi:

               (1)

               Taryba Sprendimu 1999/784/EB (4) nusprendė, kad Bendrija turėtų tapti Europos audiovizualinės observatorijos (toliau – Observatorija) nare tam, kad paremtų pastarosios veiklą. Observatorija padeda stiprinti Bendrijos audiovizualinės pramonės konkurencingumą tobulindama informacijos šios srities subjektams, ypač mažosioms ir vidutinėms įmonėms, perdavimą ir teikdama aiškesnį padėties rinkoje vaizdą.

               (2)

               Multimedija ir naujosios technologijos audiovizualiniame sektoriuje užims vis svarbesnę vietą. Tinkamai sustiprinus Observatorijos gebėjimus sekti šias naujoves, ji ir toliau galėtų atlikti svarbų vaidmenį.

               (3)

               Nors laisvas asmenų, prekių ir paslaugų judėjimas įtvirtintas Sutartyje, audiovizualinėms prekėms ir paslaugoms laisvai judėti trukdo informacijos apie gausius nacionalinių norminių aktų skirtumus mokesčių ir darbo teisės srityse stoka. Observatorija galėtų nemažai padėti rinkdama ir teikdama sistemingą informaciją bei atlikdama ekspertizę mokesčių ir darbo teisės, autorių teisių ir vartotojų apsaugos teisinio reguliavimo srityse.

               (4)

               Atsižvelgiant į 2003 m. rugsėjo 4 d. Europos Parlamento rezoliuciją dėl Televizijos be sienų, kuria buvo raginama teikti metinę lyginamosios analizės ataskaitą dėl galimybių negalią turintiems žmonėms naudotis skaitmenine televizija suteikimo, Observatorijai turėtų būti pasiūlyta rinkti metinius duomenis apie neįgaliems žmonėms skirtų televizijos paslaugų, tokių kaip titravimas, garsiniai komentarai ir ženklų kalba, teikiamų Europos Sąjungos arba Europos Tarybos valstybėse narėse, lygį.

               (5)

               Bendrijos dalyvavimas Observatorijoje, remiant pastarosios veiklą, yra veiksmingas.

               (6)

               Šį dalyvavimą tikslinga tęsti tokiam laikotarpiui, koks yra reikalingas Observatorijai patvirtinti savo tolesnės veiklos, pradedant nuo 2006 m., gaires.

               (7)

               Todėl Sprendimas 1999/784/EB turėtų būti atitinkamai iš dalies pakeistas,

         NUSPRENDĖ:
   Vienintelis straipsnis
   Sprendimo 1999/784/EB 5 straipsnis pakeičiamas taip:

      „5 straipsnis
      Šis sprendimas taikomas iki septintųjų metų, einančių po jo priėmimo metų, paskutinio mėnesio paskutinės dienos.“

      Priimta Briuselyje, 2004 m. lapkričio 17 d.

            Europos Parlamento vardu

            Pirmininkas

         J. BORRELL FONTELLES

            Tarybos vardu

            Pirmininkas

         A. NICOLAÏ

      (1)  OL C 98, 2004 4 23, p. 34.

      (2)  OL C 241, 2004 9 28, p. 15.

      (3)  2004 m. balandžio 21 d. Europos Parlamento nuomonė (dar nepaskelbta Oficialiajame leidinyje) ir 2004 m. spalio 25 d. Tarybos sprendimas.

      (4)  OL L 307, 1999 12 2, p. 61.


title: 2014/399/ES: 2014 m. birželio 24 d. Tarybos sprendimas, kuriuo nustatoma pozicija, kurios Europos Sąjungos vardu turi būti laikomasi Pasaulio prekybos organizacijos Generalinėje taryboje dėl Afganistano stojimo į Pasaulio prekybos organizaciją

text:
27.6.2014

               LT

               Europos Sąjungos oficialusis leidinys

               L 188/66

         TARYBOS SPRENDIMAS
   2014 m. birželio 24 d.
   kuriuo nustatoma pozicija, kurios Europos Sąjungos vardu turi būti laikomasi Pasaulio prekybos organizacijos Generalinėje taryboje dėl Afganistano stojimo į Pasaulio prekybos organizaciją

      (2014/399/ES)

   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 91 straipsnį, 100 straipsnio 2 dalį ir 207 straipsnio 4 dalies pirmą pastraipą kartu su 218 straipsnio 9 dalimi,
   atsižvelgdama į Europos Komisijos pasiūlymą,
   kadangi:

               (1)

               2004 m. lapkričio 21 d. Afganistano Islamo Respublikos Vyriausybė pateikė prašymą prisijungti prie Marakešo sutarties, kuria įsteigiama Pasaulio prekybos organizacija (toliau – PPO), pagal tos sutarties XII straipsnį;

               (2)

               siekiant susitarti dėl Afganistano Islamo Respublikai ir visoms PPO narėms priimtinų stojimo sąlygų, 2004 m. gruodžio 13 d. įsteigta Afganistano Islamo Respublikos stojimo į PPO darbo grupė;

               (3)

               Komisija Sąjungos vardu derėjosi dėl išsamaus Afganistano Islamo Respublikos prisiimamų rinkos atvėrimo įsipareigojimų, kurie tenkina Sąjungos reikalavimus, rinkinio;

               (4)

               šie įsipareigojimai yra įtraukti į Afganistano Islamo Respublikos stojimo į PPO protokolą (toliau – Stojimo protokolas);

               (5)

               tikimasi, kad stojimas į PPO turės teigiamo ir ilgalaikio poveikio ekonominės reformos procesui bei tvariam vystymuisi Afganistano Islamo Respublikoje;

               (6)

               todėl Stojimo protokolas turėtų būti patvirtintas;

               (7)

               PPO steigimo sutarties XII straipsnyje nustatyta, kad dėl prisijungimo sąlygų turi susitarti prisijungiančioji narė ir PPO, o prisijungimo sąlygas PPO vardu tvirtina PPO Ministrų konferencija. PPO steigimo sutarties IV straipsnio 2 dalyje numatyta, kad nevykstant Ministrų konferencijos susirinkimams, jos funkcijas vykdo Generalinė taryba;

               (8)

               todėl būtina nustatyti poziciją dėl Afganistano Islamo Respublikos stojimo į PPO, kurios turi būti laikomasi Sąjungos vardu PPO Generalinėje taryboje,

         PRIĖMĖ ŠĮ SPRENDIMĄ:
   1 straipsnis
   Pozicija, kurios Europos Sąjungos vardu turi būti laikomasi Pasaulio prekybos organizacijos Generalinėje taryboje dėl Afganistano Islamo Respublikos stojimo į Pasaulio prekybos organizaciją, yra pritarti stojimui.
   2 straipsnis
   Šis sprendimas įsigalioja jo priėmimo dieną.

      Priimta Liuksemburge 2014 m. birželio 24 d.

            Tarybos vardu

            Pirmininkas

         E. VENIZELOS


title: 2008 m. kovo 17 d. Tarybos sprendimas dėl Europos profesinio mokymo plėtros centro (Cedefop) valdybos narių skyrimo ir pakeitimo

text:
26.3.2008

               LT

               Europos Sąjungos oficialusis leidinys

               C 75/10

      TARYBOS SPRENDIMAS

   2008 m. kovo 17 d.
   dėl Europos profesinio mokymo plėtros centro (Cedefop) valdybos narių skyrimo ir pakeitimo
   (2008/C 75/04)
   EUROPOS SĄJUNGOS TARYBA,
   atsižvelgdama į 1975 m. vasario 10 d. Tarybos reglamentą (EEB) Nr. 337/75 dėl Europos profesinio mokymo plėtros centro įsteigimo, ypač į jo 4 straipsnį (1),
   atsižvelgdama į Komisijos Tarybai pateiktus darbuotojų ir darbdavių atstovų kandidatų sąrašus,
   kadangi:

               (1)

               2006 m. rugsėjo 18 d. sprendimu (2) Taryba paskyrė Europos profesinio mokymo plėtros centro valdybos narius laikotarpiui nuo 2006 m. rugsėjo 18 d. iki 2009 m. rugsėjo 17 d.

               (2)

               Centro valdybos darbuotojų organizacijų atstovų kategorijos

               (3)

               Centro valdybos darbdavių organizacijų atstovų kategorijos trijų narių vietos tapo laisvos atsistatydinus George Pantelides, Samo Hribar-Milic ir Anthony Thompson.

         NUSPRENDĖ:
   Vienintelis straipsnis
   Europos profesinio mokymo plėtros centro valdybos nariais likusiam kadencijos laikui iki 2009 m. rugsėjo 17 d. skiriami:
   I.   DARBUOTOJŲ ORGANIZACIJŲ ATSTOVAI

               Ispanija

               Luz Blanca COSIO ALMEIRA
               UGT Spain

               Belgija

               Mieke DE RAEDEMAECKER
               FGTB

               Prancūzija

               Stéphane LARDY
               Force Ouvrière

         II.   DARBDAVIŲ ORGANIZACIJŲ ATSTOVAI

               Kipras

               Michael PILIKOS
               Cyprus Employers and Industrialists Federation

               Slovėnija

               Anze HIRSL
               Employers' Association of Slovenia — ZDS

               Jungtinė Karalystė

               Richard WAINER
               Confederation of British Industry — CBI

      Priimta Briuselyje, 2008 m. kovo 17 d.

            Tarybos vardu

            Pirmininkas

         I. JARC

      (1)  OL L 39, 1975 2 13, p. 1. Reglamentas su paskutiniais pakeitimais, padarytais Reglamentu (EB) Nr. 2051/2004 (OL L 355, 2004 12 1, p. 1).

      (2)  OL C 240, 2006 10 5, p. 1.


title: 2004 m. vasario 10 d. Tarybos sprendimas, iš dalies keičiantis Sprendimą 2001/264/EB, patvirtinantį Tarybos saugumo nuostatus

text:
Svarbus teisinis pranešimas

|

32004D0194

Oficialusis leidinys L 063 , 28/02/2004 p. 0048 - 0052

		Tarybos sprendimas2004 m. vasario 10 d.iš dalies keičiantis Sprendimą 2001/264/EB, patvirtinantį Tarybos saugumo nuostatus(2004/194/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 207 straipsnio 3 dalį,atsižvelgdama į 2002 m. liepos 22 d. Tarybos sprendimą 2002/682/EB, Euratomas dėl Tarybos darbo tvarkos taisyklių patvirtinimo [1], ypač į jo 24 straipsnį,kadangi:(1) Europos Sąjungos Tarybos saugumo nuostatų, pridėtų prie Sprendimo 2001/264/EB [2], 1 ir 2 priedėliuose pateikiamas atitinkamai nacionalinių saugumo institucijų (NSI) sąrašas ir nacionalinių įslaptintos informacijos slaptumo žymių palyginimo lentelė,(2) 2003 m. balandžio 16 d. Čekijos Respublika, Estijos Respublika, Kipro Respublika, Latvijos Respublika, Lietuvos Respublika, Vengrijos Respublika, Maltos Respublika, Lenkijos Respublika, Slovėnijos Respublika ir Slovakijos Respublika pasirašė sutartį [3] dėl jų stojimo į Europos Sąjungą.(3) Pagal Sprendimo 2001/264/EB 2 straipsnio 2 dalį tos valstybės imasi reikiamų priemonių, kad užtikrintų, jog tvarkant įslaptintą informaciją bus laikomasi Tarybos saugumo nuostatų.(4) Kad būtų atsižvelgta į pirmiau nurodytuose priedėliuose minimas valstybes, techniniu požiūriu būtina iš dalies pakeisti Sprendimą 2001/264/EB.(5) Sprendimo 2001/264/EB 2 priedėlyje nurodoma, kad atitiktis NATO slaptumo žymių laipsniams bus nustatyta derantis dėl Europos Sąjungos ir NATO susitarimo dėl saugumo.(6) Europos Sąjunga ir NATO 2003 m. kovo 14 d. pasirašė Susitarimą [4] dėl informacijos saugumo.(7) Todėl taip pat būtina nustatyti atitiktį NATO slaptumo žymių laipsniams pirmiau minėto sprendimo 2 priedėlyje,NUSPRENDĖ:1 straipsnisSprendimas 2001/264/EB iš dalies keičiamas taip:(a) 1 priedėlis pakeičiamas šio sprendimo I priedo dokumentu;(b) 2 priedėlis pakeičiamas šio sprendimo II priedo dokumentu.2 straipsnis1. Šis sprendimas įsigalioja jo paskelbimo dieną.2. Jis taikomas tik tuomet, jei įsigalioja 2003 m. Stojimo sutartis, pasirašyta 2003 m. balandžio 16 d. Atėnuose, nuo jos įsigaliojimo dienos.Priimta Briuselyje, 2004 m. vasario 10 d.Tarybos varduPirmininkasC. McCreevy[1] OL L 230, 2002 8 28, p. 7.[2] OL L 101, 2001 4 11, p. 1.[3] OL L 236, 2003 9 23, p. 17.[4] OL L 80, 2003 3 27, p. 36.--------------------------------------------------I PRIEDASBELGIJAService public fédéral des affaires étrangères, du commerce extérieur et de la coopération au développementAutorité nationale de sécurité (ANS)Direction du protocole et de la sécuritéService de la sécurité P & S 6Rue des Petits Carmes 15B - 1000 BruxellesFederale Overheidsdienst Buitenlandse Zaken, Buitenlandse Handel en OntwikkelingssamenwerkingNationale Veiligheidsoverheid (NVO)Directie Protocol en Veiligheid P& S 6Karmelietenstraat 15B - 1000 BrusselTéléphone du secrétariat: (32–2) 519 05 74Téléphone de la présidence: (32–2) 501 82 20; (32–2) 501 87 10Télécopieur: (32–2) 519 05 96ČEKIJOS RESPUBLIKANational Security AuthorityNa Popelce 2/16CZ - 150 06 Praha 56Telefon: (420) 257 28 33 35faks. (420) 257 28 31 10DANIJAPolitiets EfterretningstjenesteKlausdalsbrovej 1DK - 2860 SøborgTelefon: (45) 33 14 88 88faks. (45) 33 43 01 90VOKIETIJABundesministerium des InnernReferat IS 2Alt-Moabit 101 DD - 11014 BerlinTelefon: 49–18 88–681–15 26faks. 49–18 88–681–558 06ESTIJAMinistry of Defence, Republic of Estonia, Department of SecuritySakala 1EE - 15094 TallinnTelefon: (372) 717 00 30faks. (372) 717 00 01GRAIKIJAΓενικό Επιτελείο Εθνικής Άμυνας (ΓΕΕΘΑ)Υπηρεσία Στρατιωτικών Πληροφοριών (ΥΣΠ – Β Κλάδος)Τμήμα Ασφαλείας και ΑντιπληροφοριώνΣΤΓ 1020-Χολαργός (Αθήνα)ΕλλάδαΤηλέφωνα: (30) 210657 20 09 (ώρες γραφείου), (30) 210657 20 10(ώρες γραφείου)Φαξ: (30) 210642 64 32, (30) 210657 21 81Hellenic National Defence General Staff (HNDGS)Military Intelligence Service (MIS – Bi Branch)Security Counterintelligence SectionGR-STG 1020 Holargos – AthensTelephone: (30) 210657 20 09, (30) 210657 20 10faks. (30) 210642 64 32, (30) 210657 21 81ISPANIJAAutoridad Nacional de SeguridadOficina Nacional de SeguridadAvenida Padre Huidobro s/nCarretera Nacional Radial VI, km 8,5E - 28023 MadridTeléfono: (34–91) 372 57 07, (34–91) 372 50 27faks. (34–91) 372 58 08PRANCŪZIJASecrétariat général de la défense nationaleService de sécurité et de défense (SGDN/SSD)51 boulevard de la Tour-MaubourgF - 75700 Paris 07 SPTéléphone: (33–1) 71 75 81 77Télécopieur: (33–1) 71 75 82 00AIRIJANational Security AuthorityDepartment of Foreign Affairs80 St. Stephens GreenDublin 2IrelandTelephone: (353–1) 478 08 22faks. (353–1) 478 14 84ITALIJAPresidenza del Consiglio dei MinistriAutorità Nazionale per la SicurezzaUfficio Centrale per la SicurezzaVia della Pineta Sacchetti, 216I - 00168 RomaTel. (39) 066 27 47 75faks. (39) 066 14 33 97KIPRASΥπουργείο ΆμυναςΣτρατιωτικό επιτελείο του υπουργούΕθνική Αρχή Ασφάλειας (ΕΑΑ)Υπουργείο ΆμυναςΛεωφόρος Εμμανουήλ Ροΐδη 41432 Λευκωσία, ΚύπροςΤηλέφωνα: (357) 22 80 75 69, (357) 22 80 75 19, (357) 22 80 77 64Φαξ: (357) 22 30 23 51Ministry of DefenceMinister's Military StaffNational Security Authority (NSA)4 Emanuel Roidi streetCY - 1432 NicosiaTelephone: (357) 22 80 75 69; (357) 22 80 75 19; (357) 22 80 77 64faks. (357) 22 30 23 51LATVIJAConstitution Protection Bureau of the Republic of LatviaMiera Iela 85/ALV - 1001 RigaTelefon: (371) 702 54 18faks. (371) 702 54 06LIETUVANational Security Authority of the Republic of LithuaniaGedimino 40/2LT - 2600 VilniusTelefonas: (370–5) 266 32 05Faks.: (370–5) 266 32 00LIUKSEMBURGASAutorité nationale de sécuritéMinistère d'ÉtatBoîte Postale 23 79L - 1023 LuxembourgTéléphone: (352) 478 22 10 (central), (352) 478 22 35 (ligne directe)Télécopieur: (352) 478 22 43; (352) 478 22 71VENGRIJANational Security Authority Republic of HungaryPf. 2HU - 1352 BudapestTelefon: (361) 346 96 52faks. (361) 346 96 58MALTAMinistry of Justice and Home AffairsP.O. Box 146MT - VallettaTelefon: (356) 21 24 98 44faks. (356) 21 23 53 00NYDERLANDAIMinisterie van Binnenlandse ZakenPostbus 200102500 EA Den HaagNederlandTel. (31–70) 320 44 00faks. (31–70) 320 07 33Ministerie van DefensieMilitaire Inlichtingendienst (MID)Postbus 207012500 ES Den HaagNederlandTel. (31–70) 318 70 60faks. (31–70) 318 79 51AUSTRIJAInformationssicherheitskommissionBundeskanzleramtBallhausplatz 2A - 1014 WienTelefon: 431–531 15 23 96faks. 431–531 15 25 08LENKIJAMilitary Information ServicesNational Security Authority – Military SpherePL-00–909 Warszawa 60Telefon: (48–22) 684 61 19faks. (48–22) 684 61 72Internal Security AgencyDepartment for the Protection of Classified Information2A Rakowiecka St.PL-00–993 WarszawaTelefon: (48–22) 585 73 60faks. (48–22) 585 85 09PORTUGALIJAPresidência do Conselho de MinistrosAutoridade Nacional de SegurançaAvenida Ilha da MadeiraP - 1400–204 LisboaTel. (351–21) 301 17 10faks. (351–21) 303 17 11SLOVĖNIJAOffice of the Government of the Republic of SloveniaFor the Protection of Classified Information – NSASlovenska cesta 5SVN - 1000 LjubljanaTelefon: (386–1) 426 91 20faks. (386–1) 426 91 91SLOVAKIJANational Security AuthorityBudatínska 30SK - 851 05 BratislavaTelefon: (421–2) 68 69 95 09faks. (421–2) 63 82 40 05SUOMIJAUlkoasiainministeriö/UtrikesministerietAlivaltiosihteeri (Hallinto)/Understatssekreteraren (Administration)Laivastokatu/Maringatan 22PL/PB 176FI - 00161 Helsinki/HelsingforsP. (358–9) 16 05 53 38F. (358–9) 16 05 53 03ŠVEDIJAUtrikesdepartementetSSSBS - 103 39 StockholmTelefon (46–8) 405 54 44faks. (46–8) 723 11 76JUNGTINĖ KARALYSTĖNational Security AuthorityThe Secretary for T3P/1PO Box 56 56London EC1A 1AHUnited KingdomTelephone: (44) 20 72 70 87 51faks. (44) 20 76 30 14 28--------------------------------------------------II PRIEDASSlaptumo žymių palyginimasES klasifikacija | Très Secret UE/ES Top Secret | Secret UE | Confidentiel UE | Restreint UE |Belgija | Très Secret Zeer Geheim | Secret Geheim | Confidentiel Vertrouwelijk | Diffusion restreinte Beperkte verspreiding |Čekijos Respublika | Přísně tajné | Tajné | Důvěrné | Vyhrazené |Danija | Yderst hemmeligt | Hemmeligt | Fortroligt | Til tjenestebrug |Vokietija | Streng geheim | Geheim | VS– Vertraulich | VS – Nur für den Dienstgebrauch |Estija | Täiesti salajane | Salajane | Konfidentsiaalne | Piiratud |Graikija | Άκρως απόρρητο Abk: ΑΑΠ | Απόρρητο Abk: (ΑΠ) | Εμτιστευπκό EE Abk: (EM) | Περιορισμένης χρήσης Abk: (ΠΧ) |Ispanija | Secreto | Reservado | Confidencial | Difusión limitada |Prancūzija | Très Secret Défense | Secret Défense | Confidentiel Défense | Diffusion restreinte |Airija | Top Secret | Secret | Confidential | Restricted |Italija | Segretissimo | Segreto | Riservatissimo | Riservato |Kipras | Άκρως απόρρητο | Απόρρητο | Εμτιστευπκό EE | Περιορισμένης χρήσης |Latvija | Sevišķi slepeni | Slepeni | Konfidenciāli | Dienesta vajadzībām |Lietuva | Visiškai slaptai | Slaptai | Konfidencialiai | Riboto naudojimo |Liuksemburgas | Très Secret | Secret | Confidentiel | Diffusion restreinte |Vengrija | Szigorúan titkos! | Titkos! | Bizalmas! | Korlátozott terjesztésű! |Malta | L-Ogħla Segretezza | Sigriet | Kunfidenzjali | Ristrett |Nyderlandai | STG Zeer Geheim | STG Geheim | STG Confidentieel | — |Austrija | Streng geheim | Geheim | Vertraulich | Eingeschränkt |Lenkija | Ściśle tajne | Tajne | Poufne | Zastrzeżone |Portugalija | Muito Secreto | Secreto | Confidencial | Reservado |Slovėnija | Strogo tajno | Tajno | Zaupno | SVN Interno |Slovakija | Prísne tajné | Tajné | Dôverné | Vyhradené |Suomija | Erittäin salainen | Erittäin salainen | Salainen | Luottamuksellinen |Švedija | Kvalificerat hemlig | Hemlig | Hemlig | Hemlig |Jungtinė Karalystė | Top Secret | Secret | Confidential | Restricted |NATO klasifikacija | Cosmic Top Secret | NATO Secret | NATO Confidential | NATO Restricted |VES klasifikacija | Focal Top Secret | WEU Secret | WEU Confidential | WEU Restricted |--------------------------------------------------


title: 2015 m. kovo 2 d. Tarybos sprendimas (ES) 2015/355, kuriuo priimamos Europos plėtros fondo komiteto darbo tvarkos taisyklės

text:
5.3.2015

               LT

               Europos Sąjungos oficialusis leidinys

               L 61/17

         TARYBOS SPRENDIMAS (ES) 2015/355
   2015 m. kovo 2 d.
   kuriuo priimamos Europos plėtros fondo komiteto darbo tvarkos taisyklės
   EUROPOS SĄJUNGOS TARYBA,
   atsižvelgdama į Europos Sąjungos sutartį,
   atsižvelgdama į Sutartį dėl Europos Sąjungos veikimo,
   atsižvelgdama į Taryboje posėdžiavusių Europos Sąjungos valstybių narių vyriausybių atstovų vidaus susitarimą dėl Europos Sąjungos pagalbos finansavimo pagal 2014–2020 m. daugiametę finansinę programą vadovaujantis AKR ir ES partnerystės susitarimu ir dėl finansinės paramos skyrimo užjūrio šalims ir teritorijoms, kurioms taikoma Sutarties dėl Europos Sąjungos veikimo ketvirtoji dalis (1) (toliau – Vidaus susitarimas), ypač į jo 8 straipsnio 5 dalį,
   atsižvelgdama į Europos Komisijos pasiūlymą,
   kadangi:

               (1)

               2000 m. birželio 23 d. Kotonu pasirašytame Afrikos, Karibų ir Ramiojo vandenyno valstybių grupės narių ir Europos bendrijos bei jos valstybių narių partnerystės susitarime (2), pirmą kartą iš dalies pakeistame 2005 m. birželio 25 d. Liuksemburge (3) ir antrą kartą iš dalies pakeistame 2010 m. birželio 22 d. Uagadugu (4) (toliau – AKR ir ES partnerystės susitarimas), numatytas finansinių protokolų apibrėžimas kiekvienam penkerių metų laikotarpiui;

               (2)

               2013 m. birželio 26 d. Taryboje posėdžiavę valstybių narių vyriausybių atstovai, vadovaudamiesi AKR ir ES partnerystės susitarimu, priėmė Vidaus susitarimą, kuris numato Europos plėtros fondo komiteto, susidedančio iš valstybių narių vyriausybių atstovų, įsteigimą;

               (3)

               Europos plėtros fondo komiteto darbo tvarkos taisyklėse turėtų būti atsižvelgta į atitinkamas Tarybos sprendimo 2013/755/ES (5) ir Tarybos reglamento (ES) 2015/322 (6) nuostatas,

         PRIĖMĖ ŠĮ SPRENDIMĄ:
   1 straipsnis
   Šiuo sprendimu priimamos priede pateiktos Europos plėtros fondo komiteto darbo tvarkos taisyklės.
   2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje 2015 m. kovo 2 d.

            Tarybos vardu

            Pirmininkė

         D. REIZNIECE-OZOLA

      (1)  OL L 210, 2013 8 6, p. 1.

      (2)  OL L 317, 2000 12 15, p. 3.

      (3)  OL L 287, 2005 10 28, p. 4.

      (4)  OL L 287, 2010 11 4, p. 3.

      (5)  2013 m. lapkričio 25 d. Tarybos sprendimas 2013/755/ES dėl užjūrio šalių bei teritorijų ir Europos Sąjungos asociacijos (Užjūrio asociacijos sprendimas) (OL L 344, 2013 12 19, p. 1).

      (6)  2015 m. kovo 2 d. Tarybos reglamentas (ES) 2015/322 dėl 11-ojo Europos plėtros fondo įgyvendinimo (OL L 58, 2015 3 3, p. 1).

      PRIEDAS

         EUROPOS PLĖTROS FONDO KOMITETO DARBO TVARKOS TAISYKLĖS

      1 straipsnis
      Sudėtis
      Europos plėtros fondo komitetą (toliau – Komitetas) sudaro valstybių narių delegacijos (toliau – delegacijos), o jam pirmininkauja Komisijos atstovas.
      Europos investicijų banko (toliau – EIB) stebėtojas dalyvauja Komiteto darbe nagrinėjant su EIB susijusius klausimus.
      Tarybos generalinio sekretoriato atstovas posėdžiuose dalyvauja stebėtojo teisėmis.
      2 straipsnis
      Perdavimas Komitetui
      1.   Perdavimas Komitetui atliekamas Tarybos reglamente (ES) 2015/322 (1) (toliau – 11-ojo EPF įgyvendinimo reglamentas), visų pirma jo 7, 9 ir 14 straipsniuose, ir, kai tinkama, Tarybos sprendime 2013/755/ES (2) (toliau – Užjūrio asociacijos sprendimas) nurodytais atvejais ir vadovaujantis juose nustatyta tvarka. Atsižvelgiant į Užjūrio asociacijos sprendimu jam suteiktas pareigas, Komitetas vadinamas EPF ir UŠT komitetu.
      2.   Be 1 dalyje numatytų perdavimo atvejų:

                  a)

                  Komisija savo interneto svetainėje laiku paskelbia sprendimus, priimtus remiantis 11-ojo EPF įgyvendinimo reglamento 14 ir 15 straipsniais, ir atitinkamai informuoja Komitetą greičiausiomis ir patikimiausiomis elektroninėmis priemonėmis;

                  b)

                  Komisija informuoja Komitetą apie bet kokius vėlavimus ar sunkumus įgyvendinant metines veiksmų programas, atskiras ir specialias priemones, be kita ko, jam pateikiama išankstinė informacija apie paramos biudžetui programų sustabdymą ir atnaujinimą, dėl kurių galėtų prireikti didesnių papildomų įsipareigojimų ar esminių pakeitimų, dėl kurių greičiausiai reikėtų atlikti privalomą perdavimą pagal 11-ojo EPF įgyvendinimo reglamento nuostatas.

            3 straipsnis
      Posėdžio sušaukimas
      1.   Komitetą sušaukia jo pirmininkas savo iniciatyva arba valstybės narės prašymu.
      2.   Gali būti šaukiami jungtiniai Komiteto ir kitų komitetų posėdžiai, skirti atitinkamoms jų atsakomybės sritims priklausantiems klausimams aptarti.
      4 straipsnis
      Darbotvarkė
      1.   Pirmininkas parengia darbotvarkės projektą ir pateikia jį Komitetui.
      2.   Darbotvarkėje atskirai pateikiama:

                  a)

                  priemonių, kurias turi priimti Komisija, projektas, dėl kurio Komiteto prašoma pateikti nuomonę pagal 11-ojo EPF įgyvendinimo reglamento 14 straipsnyje numatytą procedūrą;

                  b)

                  kiti klausimai, skirti Komitetui susipažinti arba tik pasikeisti nuomonėmis, pateikti pirmininko iniciatyva arba Komiteto nario rašytiniu prašymu.

            3.   Bet kuri delegacija gali prašyti į Komiteto posėdžių darbotvarkę įtraukti kokį nors punktą. Su tais punktais susijusi informacija gali būti pateikiama žodžiu arba prireikus vėliau raštu.
      4.   Į darbotvarkę įtraukiamas ankstesnio posėdžio protokolo tvirtinimas.
      5.   Ne rečiau kaip kartą per tris mėnesius, ir, kai turima atnaujinta informacija, kartu su darbotvarke rengiamas orientacinis ilgalaikis būsimų posėdžių planas. Į šį planą įtraukiami punktai, kurie turi būti pateikti siekiant gauti nuomonę, taip pat su EPF susiję strateginiai klausimai, kurie turi būti pateikti susipažinti ir (arba) pasikeisti nuomonėmis. Į planą įtraukiami punktai, kurie turi būti pateikti Komitetui per būsimą šešių mėnesių laikotarpį. Jei įmanoma, plane taip pat nurodomi punktai, kurie tikėtina, kad gali būti pateikti Komitetui per kitą šešių mėnesių laikotarpį.
      5 straipsnis
      Komiteto nariams siųstini arba pateiktini dokumentai
      1.   Pirmininkas, atsižvelgdamas į klausimo skubumą ir sudėtingumą, gerokai iš anksto prieš posėdį ir bet kuriuo atveju likus ne mažiau kaip 21 kalendorinei dienai iki posėdžio dienos, Komiteto nariams siunčia kvietimą į posėdį ir jo darbotvarkės projektą bei bet kokį priemonių projektą, dėl kurio Komiteto prašoma pateikti nuomonę. Kiti su posėdžiu susiję dokumentai, visų pirma dokumentai, skirti susipažinti ir pasikeisti nuomonėmis, kiek tai įmanoma, pateikiami per tą patį terminą.
      Visi dokumentai pateikiami laikantis 15 straipsnio 2 ir 3 dalių.
      2.   Skubos atvejais ir tais atvejais, kai priemonė, kuri turi būti priimta, turi būti taikoma nedelsiant, pirmininkas savo iniciatyva arba Komiteto nario prašymu gali sutrumpinti 1 dalyje nurodytą dokumentų pateikimo terminą. Tas terminas yra ne trumpesnis nei septynios kalendorinės dienos. Tokius skubos atvejus tinkamai raštu pagrindžia Komisija.
      3.   Ypatingos skubos atvejais šalyje partnerėje ar regione, pavyzdžiui, esant rimtoms ekonominėms, socialinėms ir politinėms aplinkybėms, šaliai gavėjai patyrus gaivalinių nelaimių ir humanitarinių krizių atveju ar esant kitoms panašaus pobūdžio išorės aplinkybėms, į kurias būtina labai skubiai reaguoti, pirmininkas Komiteto nario prašymu arba savo iniciatyva gali išimties tvarka nukrypti nuo 1 ir 2 dalyse nustatytų terminų. Tokius ypatingos skubos atvejus tinkamai raštu pagrindžia Komisija.
      4.   2 ir 3 dalys netaikomos strategijos dokumentams ir orientacinėms daugiametėms programoms bei jų koregavimui, atliktam pagal 11-ojo EPF įgyvendinimo reglamento 7 straipsnio 2 dalyje nurodytas laikotarpio vidurio ir pabaigos peržiūras.
      5.   Jei Komitetui pateikiami priemonių projektai, kad Komitetas apie juos pareikštų nuomonę žodinės procedūros tvarka, likus bent trims darbo dienoms iki posėdžio dienos delegacijos raštu praneša Komiteto sekretoriatui apie:

                  a)

                  tuos punktus, kuriems jos jau gali iš principo pritarti ir kuriuos jos siūlo įtraukti kaip A punktus (su pastabomis arba papildomos informacijos prašymais arba be jų), ir

                  b)

                  tuos punktus, kuriuos, jų manymu, reikia aptarti ir kuriuos jos siūlo įtraukti kaip B punktus

            į 4 straipsnio 1 dalyje nurodytą darbotvarkę.
      Valstybės narės prašymu bet kuris A punkto klausimas gali būti pateiktas svarstyti ir perkeltas į B punktų sąrašą kuo anksčiau prieš posėdį arba, išimtiniais atvejais, posėdžio metu.
      Be to, delegacijos raštu ir, jei įmanoma, likus bent trims darbo dienoms iki posėdžio dienos pateikia savo pastabas ir prašymus pateikti papildomos informacijos.
      Likus bent vienai dienai iki posėdžio Komisija, jei įmanoma, raštu pateikia papildomą informaciją ir atsako į pastabas.
      6.   Jei yra tinkamai pagrįstų priežasčių, dėl kurių privaloma skubėti, Komisija taip pat gali taikyti 11-ojo EPF įgyvendinimo reglamento 14 straipsnio 4 dalyje nustatytą procedūrą. Tokiais atvejais pirmininkas pateikia priemones Komitetui per 14 dienų nuo jų priėmimo, kad šis pateiktų savo nuomonę.
      6 straipsnis
      Programavimo dokumentų perdavimas Jungtinei parlamentinei asamblėjai
      Vadovaudamasis 11-ojo EPF įgyvendinimo reglamento 7 straipsnio 1 dalimi, Komiteto sekretoriatas programavimo dokumentus Jungtinei parlamentinei asamblėjai susipažinti perduoda tuo pačiu metu, kai jie išsiunčiami Komiteto delegacijoms.
      7 straipsnis
      Komiteto nuomonė
      1.   Klausimą pateikus svarstyti Komitetui, kad jis pateiktų savo nuomonę, jis aptariamas laikantis sąlygų ir tvarkos, nustatytų 11-ojo EPF įgyvendinimo reglamento atitinkamai 14 straipsnio 3 ir 4 dalyse ir Taryboje posėdžiavusių Europos Sąjungos valstybių narių vyriausybių atstovų vidaus susitarimo dėl Europos Sąjungos pagalbos finansavimo pagal 2014–2020 m. daugiametę finansinę programą vadovaujantis AKR ir ES partnerystės susitarimu ir dėl finansinės paramos skyrimo užjūrio šalims ir teritorijoms, kurioms taikoma Sutarties dėl Europos Sąjungos veikimo ketvirtoji dalis (3) (toliau – Vidaus susitarimas) 8 straipsnio 2 ir 3 dalyse.
      2.   Jeigu nė vienas Komiteto narys neprieštarauja, pirmininkas gali be oficialaus balsavimo priimti sprendimą, kad Komitetas bendru sutarimu priėmė palankią nuomonę dėl priemonių projekto.
      3.   Kai taikoma žodinė procedūra ir posėdžio metu daromas esminis priemonių projekto pakeitimas arba projektas papildomas naujais faktiniais elementais, pirmininkas savo iniciatyva arba valstybės narės prašymu gali atidėti balsavimą dėl kurio nors darbotvarkės punkto iki posėdžio pabaigos arba iki kito posėdžio.
      4.   Jei remdamasis 3 dalimi pirmininkas nusprendžia neatidėti balsavimo, kaip prašo viena ar kelios delegacijos, prašančioji (-sios) delegacija (-os) gali pareikšti išlygą, kuri gali būti panaikinta ne vėliau kaip per tris darbo dienas nuo dienos po posėdžio. Pasibaigus šiam laikotarpiui, Komiteto nuomonė užprotokoluojama kaip galutinė. Komisija valstybėms narėms praneša apie valstybės (-ių) narės (-ių), kurios (-ų) delegacija (-os) Komitete pareiškė išlygą, priimtą galutinę poziciją.
      5.   Vadovaujantis šios dalies antra pastraipa, balsavimas dėl klausimo atidedamas iki kito posėdžio, jeigu su konkrečiu darbotvarkės punktu susiję dokumentai Komiteto nariams nebuvo nusiųsti per 5 straipsnio 1 ir 2 dalyse nustatytą terminą.
      Jei klausimas yra skubus, pirmininko siūlymu arba Komiteto nario prašymu Komitetas paprasta savo narių balsų dauguma gali nuspręsti palikti šį klausimą įrašytą darbotvarkėje. Prireikus gali būti taikoma šių darbo tvarkos taisyklių 11 straipsnyje numatyta rašytinė procedūra.
      6.   Nagrinėjant metines arba daugiametes veiksmų programas bet kuri delegacija gali paprašyti, kad projektas arba programa būtų išbraukti iš veiksmų programos. Jeigu tam prašymui pritaria blokuojanti delegacijų mažuma, kaip nustatyta Vidaus susitarimo 8 straipsnio 3 dalyje siejant su jo 8 straipsnio 2 dalimi, Komisija patvirtina veiksmų programą neįtraukdama į ją atitinkamo projekto ar programos. Išskyrus atvejį, kai Komisija, atsižvelgdama į delegacijų nuomones Komitete, nenori tęsti išbraukto projekto ar programos, toks projektas arba programa vėliau dar kartą pateikiami Komitetui atskirai nuo veiksmų programos kaip atskira priemonė, kurią tada tvirtina Komisija, laikydamasi 11-ojo EPF įgyvendinimo reglamento 14 straipsnyje nustatytos procedūros.
      8 straipsnis
      Pasikeitimas nuomonėmis
      1.   Kiekviena delegacija gali bet kuriuo metu paprašyti Komisijos suteikti informaciją Komitetui ir surengti pasikeitimą nuomonėmis dėl klausimų, susijusių su 11-ojo EPF įgyvendinimo reglamento 3 straipsnio 3 dalyje, 7 straipsnio 2 dalyje ir 14 straipsnio 2 dalyje aprašytomis užduotimis. Pagal 11-ojo EPF įgyvendinimo reglamento 18 straipsnio 2 dalį valstybės narės prašymu Komitete taip pat gali būti aptartas bet koks vertinimas, įskaitant rekomendacijas ir tolesnius veiksmus. Kaip nustatyta 11-ojo EPF įgyvendinimo reglamento 18 straipsnio 4 dalyje, Komisija peržiūri pažangą, padarytą įgyvendinant 11-ąjį EPF, įskaitant nacionalines orientacines programas, ir nuo 2015 m. kasmet pateikia Tarybai įgyvendinimo ataskaitas. Valstybės narės prašymu ta ataskaita taip pat gali būti svarstoma Komitete.
      2.   Po tokių pasikeitimų nuomonėmis delegacijos gali parengti rekomendacijas, į kurias atsižvelgia Komisija. Visi pasisakymai įtraukiami į Komiteto posėdžio protokolą. Pasisakymas, kurį palaikė kvalifikuota delegacijų dauguma, kaip nustatyta Vidaus susitarimo 8 straipsnio 3 dalyje kartu su jo 8 straipsnio 2 dalimi, įrašomas kaip rekomendacija.
      9 straipsnis
      Atstovavimas ir kvorumas
      1.   Kiekviena delegacija laikoma vienu Komiteto nariu. Kiekviena valstybė narė priima sprendimą dėl savo delegacijos sudėties ir apie ją praneša pirmininkui.
      2.   Pirmininkui pritarus, delegacijas atitinkamos valstybės narės sąskaita gali lydėti nevyriausybiniai ekspertai.
      Per pagrįstą laikotarpį ir bet kuriuo atveju likus ne mažiau kaip penkioms kalendorinėms dienoms iki posėdžio dienos pirmininkui pateikiama ši informacija:

                  a)

                  kiekvienos delegacijos sudėtis, išskyrus tuos atvejus, kai pirmininkui ta sudėtis jau žinoma;

                  b)

                  visų delegacijas lydinčių ekspertų vardai bei pavardės ir pareigos, taip pat priežastys, dėl kurių jų dalyvavimas būtinas.

            Jei pirmininkas iki atitinkamo posėdžio nepaprieštarauja dėl eksperto dalyvavimo, laikoma, kad leidimas yra suteiktas.
      Prieš posėdį pirmininkas informuoja delegacijas apie nevyriausybinio eksperto dalyvavimą ir nurodo organizaciją, kuriai jis atstovauja.
      3.   Prireikus delegacija gali atstovauti daugiausiai dar vienai valstybei narei. Delegacija, kuriai bus atstovaujama, raštu informuoja pirmininką iki posėdžio pradžios.
      4.   Kvorumas, kurio reikia, kad Komiteto svarstymams, yra toks, kurio reikia kvalifikuota balsų dauguma priimti nuomonę pagal 11-ojo EPF įgyvendinimo reglamento 14 straipsnio 3 ir 4 dalis.
      10 straipsnis
      Trečiosios šalys ir ekspertai
      1.   Stojančiųjų šalių atstovai kviečiami dalyvauti Komiteto posėdžiuose nuo Stojimo sutarties pasirašymo dienos.
      2.   Savo iniciatyva arba Komiteto nario prašymu pirmininkas gali nuspręsti paprašyti kitų trečiųjų šalių atstovų arba kitų ekspertų pasisakyti konkrečiais Komiteto darbotvarkės klausimais. Tačiau jų dalyvavimui posėdyje valstybės narės gali paprieštarauti paprasta balsų dauguma.
      3.   1 ir 2 dalyse nurodyti ir 9 straipsnio 2 dalyje minimi trečiųjų šalių atstovai ir ekspertai Komitetui balsuojant nedalyvauja ir patys nebalsuoja.
      11 straipsnis
      Rašytinė procedūra
      1.   Tinkamai pagrįstais atvejais Komiteto nuomonė pirmininkui gali būti pateikta laikantis rašytinės procedūros. Pirmininkas praneša Komiteto nariams apie pasiūlymus dėl priemonių projekto ir atsižvelgdamas į klausimo skubumą nustato terminą nuomonei pateikti.
      Delegacijos savo poziciją turi priimti per 21 kalendorinę dieną nuo pasiūlymų išsiuntimo. Laikoma, kad bet kuri Komiteto delegacija, iki pranešime nustatyto termino nepareiškusi prieštaravimo ar ketinimo susilaikyti, tyliu sutikimu pritarė pasiūlymui.
      Skubos ar ypatingos skubos atvejais šalyje partnerėje ar regione taikomi tokie patys terminai, kokie nustatyti 5 straipsnio 2 ir 3 dalyse. Tokius skubos ar ypatingos skubos atvejus Komisija tinkamai pagrindžia raštu.
      2.   Tačiau jei Komiteto narys prašo, kad priemonių projektas būtų svarstomas posėdyje, rašytinė procedūra nutraukiama ir siūlomų priemonių klausimas perkeliamas į kitą posėdį.
      3.   Komisija nedelsdama ir bet kuriuo atveju ne vėliau kaip per septynias kalendorines dienas po termino pabaigos raštu informuoja Komiteto narius apie rašytinės procedūros rezultatus.
      12 straipsnis
      Sekretoriato pagalba
      Sekretoriato paslaugas Komitetui teikia Komisija.
      13 straipsnis
      Posėdžių protokolas ir apibendrinamoji ataskaita
      Prižiūrint pirmininkui rengiamas kiekvieno posėdžio protokolas ir jame įrašomos dėl siūlomų priemonių pareikštos nuomonės bei posėdžio metu išdėstytos pozicijos. Protokolas Komiteto nariams išsiunčiamas nedelsiant ir, jei įmanoma, per 14 kalendorinių dienų nuo posėdžio dienos. Posėdžių, kurie vyksta kas keturias savaites arba dažniau, atveju protokolas išsiunčiamas likus bent septynioms kalendorinėms dienoms iki kito posėdžio.
      Rašytinės pastabos, kurių delegacijos gali turėti dėl to protokolo, siunčiamos pirmininkui. Komitetas apie tai informuojamas; jei kyla nesutarimų, Komitetas aptaria siūlomą pakeitimą. Nepavykus susitarti, siūlomas pakeitimas pridedamas prie protokolo.
      14 straipsnis
      Dalyvių sąrašas
      1.   Kiekviename posėdyje pirmininkas sudaro dalyvių sąrašą, kuriame nurodomos institucijos ar organizacijos, kurioms priklauso dalyviai, ir jį dalyviams pateikia to posėdžio metu.
      2.   Kiekvieno posėdžio pradžioje delegacija, dėl kurios dalyvavimo darbe kyla interesų konfliktas nagrinėjant konkretų darbotvarkės punktą, apie šią situaciją praneša pirmininkui. Be to, bet kuris valstybių narių paskirtas asmuo ir ekspertai, kuriems pirmininkas, laikydamasis 9 straipsnio 2 dalies ir 10 straipsnio 2 dalies, leido dalyvauti posėdyje, taip pat trečiųjų šalių atstovai, kurie pakviesti dalyvauti posėdyje pagal 10 straipsnį, informuoja pirmininką apie bet kokį interesų konfliktą, susijusį su konkrečiu darbotvarkės punktu.
      Kilus tokiam interesų konfliktui, pirmininko prašymu atitinkamas asmuo nedalyvauja posėdyje, kol svarstomi atitinkami darbotvarkės punktai.
      15 straipsnis
      Korespondencija
      1.   Su Komitetu susijusi korespondencija siunčiama Komisijai, adresatu nurodant Komiteto sekretoriatą.
      2.   Delegacijoms skirtą korespondenciją sekretoriatas siunčia atitinkamos valstybės narės nuolatinei atstovybei greičiausiomis ir patikimiausiomis elektroninėmis priemonėmis. Jei nuolatinė atstovybė Komisijai nurodo specialų pagrindinį su komitetų darbu susijusiai korespondencijai skirtą elektroninio pašto adresą, tas adresas naudojamas korespondencijos tikslais. Be to, korespondencija gali būti skirta tiesiogiai asmenims, valstybių narių paskirtiems joms atstovauti Komitete.
      3.   Išskyrus išimtines aplinkybes, Komisijos ir delegacijų tarpusavio korespondencija siunčiama Komisijos numatytomis elektroninėmis priemonėmis.
      16 straipsnis
      Galimybė susipažinti su dokumentais ir konfidencialumas
      1.   Prašymai susipažinti su Komiteto dokumentais nagrinėjami pagal Europos Parlamento ir Tarybos reglamentą (EB) Nr. 1049/2001 (4). Dėl prašymų susipažinti su tais dokumentais sprendžia Komisija pagal savo darbo tvarkos taisykles (5). Jeigu prašymas skirtas valstybei narei, ta valstybė narė taiko Reglamento (EB) Nr. 1049/2001 5 straipsnį.
      2.   Komiteto diskusijos yra konfidencialios.
      3.   Komiteto nariams, ekspertams ir trečiųjų šalių atstovams pateikti dokumentai yra konfidencialūs, nebent galimybė susipažinti su tais dokumentais suteikta pagal 1 dalį arba Komisija tuos dokumentus yra paviešinusi kitu būdu.
      4.   Komiteto nariai, ekspertai ir trečiųjų šalių atstovai turi laikytis šiame straipsnyje nustatytų konfidencialumo įpareigojimų. Pirmininkas užtikrina, kad ekspertai ir trečiųjų šalių atstovai būtų informuoti apie jiems taikomus konfidencialumo reikalavimus.
      17 straipsnis
      Asmens duomenų apsauga
      Komitetas ir jo darbo grupės asmens duomenis tvarko laikydamiesi Europos Parlamento ir Tarybos reglamento (EB) Nr. 45/2001 (6) ir už tai atsako pirmininkas kaip duomenų valdytojas pagal to reglamento 2 straipsnio d punktą.
      18 straipsnis
      Einamosios išlaidos
      1.   Komiteto einamąsias išlaidas, įskaitant vieno kiekvienos valstybės narės dalyvio kelionės išlaidas, apmoka Komisija.
      Jei skirtas finansinis asignavimas leidžia, Komisija padengia dviejų delegacijos narių, kurie tuo tikslu pateikia prašymą, kelionės išlaidas, neviršijančias to asignavimo.
      2.   Komisija suteikia Komiteto darbui būtinas patalpas ir materialinius išteklius.

         (1)  2015 m. kovo 2 d. Tarybos reglamentas (ES) 2015/322 dėl 11-ojo Europos plėtros fondo įgyvendinimo (OL L 58, 2015 3 3, p. 1).

         (2)  2013 m. lapkričio 25 d. Tarybos sprendimas 2013/755/ES dėl užjūrio šalių bei teritorijų ir Europos Sąjungos asociacijos (Užjūrio asociacijos sprendimas) (OL L 344, 2013 12 19, p. 1).

         (3)  OL L 210, 2013 8 6, p. 1.

         (4)  2001 m. gegužės 30 d. Europos Parlamento ir Tarybos reglamentas (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais (OL L 145, 2001 5 31, p. 43).

         (5)  Komisijos darbo tvarkos taisyklės (C(2000) 3614) (OL L 308, 2000 12 8, p. 26).

         (6)  2000 m. gruodžio 18 d. Europos Parlamento ir Tarybos reglamentas (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo (OL L 8, 2001 1 12, p. 1).


title: 2007 m. gegužės 7 d. , Tarybos sprendimas dėl Graikijai, Vengrijai ir Rumunijai atstovaujančių Darbuotojų saugos ir sveikatos patariamojo komiteto narių ir pakaitinių narių skyrimo

text:
17.5.2007

               LT

               Europos Sąjungos oficialusis leidinys

               C 111/2

      TARYBOS SPRENDIMAS

   2007 m. gegužės 7 d.,
   dėl Graikijai, Vengrijai ir Rumunijai atstovaujančių Darbuotojų saugos ir sveikatos patariamojo komiteto narių ir pakaitinių narių skyrimo
   (2007/C 111/02)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 202 straipsnį,
   atsižvelgdama į 2003 m. liepos 22 d. Tarybos sprendimą, įsteigiantį Darbuotojų saugos ir sveikatos patariamąjį komitetą (1), ypač į jo 3 straipsnį,
   atsižvelgdama į valstybių narių vyriausybių Tarybai pateiktą kandidatų sąrašą,
   kadangi:

               (1)

               Sprendimas 2007/144/EB (2) laikotarpiui nuo 2007 m. kovo 1 d. iki 2010 m. vasario 28 d. Taryba paskyrė Darbuotojų saugos ir sveikatos patariamojo komiteto narius ir pakaitinius narius, išskyrus Graikijai, Vengrijai ir Rumunijai atstovaujančius narius ir pakaitinius narius;

               (2)

               Graikijos, Vengrijos ir Rumunijos Vyriausybės pasiūlė kandidatūras laisvoms vietoms užimti,

         NUSPRENDĖ:
   Vienintelis straipsnis
   Darbuotojų saugos ir sveikatos patariamojo komiteto nariais ir pakaitiniais nariais laikotarpiui iki 2010 m. vasario 28 d. skiriami:
   I.   VYRIAUSYBIŲ ATSTOVAI

               Šalis

               Nariai

               Pakaitiniai nariai

               Vengrija

               András BÉKÉS

               Judit RÁCZNÉ BENCZE
               Mária GROSZMANN

         II.   PROFESINIŲ SĄJUNGŲ ATSTOVAI

               Šalis

               Nariai

               Pakaitiniai nariai

               Vengrija

               Pál GERGELY

               Károly GYÖRGY
               Szilvia BORBÉLY

               Rumunija

               Cornel CONSTANTINOAIA

               Adrian COJOCARU
               Maria GHIMPĂU

         III.   DARBDAVIŲ ORGANIZACIJŲ ATSTOVAI

               Šalis

               Nariai

               Pakaitiniai nariai

               Graikija

               Pavlos KIRIAKONGONAS

               Natasa AVLONITOU
               Christos KAVALOPOULOS

               Vengrija

               Géza BOMBERA

               Antal SZABADKAI
               Judit NOSZTRAI

               Rumunija

               Adrian IZVORANU

               Ovidiu NICOLESCU
               Cazimir IONESCU

      Priimta Briuselyje, 2007 m. gegužės 7 d.

            Tarybos vardu

            Pirmininkas

         H. SEEHOFER

      (1)  OL C 218, 2003 9 13, p. 1.

      (2)  OL L 64, 2007 3 2, p. 30.


title: 2007 m. vasario 12 d. Tarybos sprendimas 2007–2013 m. laikotarpiui įkuriantis specialiąją programą Baudžiamasis teisingumas kaip Pagrindinių teisių ir teisingumo bendrosios programos dalį

text:
24.2.2007

               LT

               Europos Sąjungos oficialusis leidinys

               L 58/13

      TARYBOS SPRENDIMAS

   2007 m. vasario 12 d.
   2007–2013 m. laikotarpiui įkuriantis specialiąją programą „Baudžiamasis teisingumas“ kaip Pagrindinių teisių ir teisingumo bendrosios programos dalį
   (2007/126/TVR)
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 31 straipsnį ir 34 straipsnio 2 dalies c punktą,
   atsižvelgdama į Komisijos pasiūlymą,
   atsižvelgdama į Europos Parlamento nuomonę (1),
   kadangi:

               (1)

               Europos Sąjungos sutarties 29 straipsnyje nurodyta, kad Sąjungos tikslas – plėtojant bendrą valstybių narių veiklą teisminio bendradarbiavimo baudžiamosiose bylose srityse, laisvės, saugumo ir teisingumo erdvėje užtikrinti piliečiams aukšto lygio saugą.

               (2)

               Pagal Europos Sąjungos sutarties 31 straipsnį bendrą veiklą baudžiamosiose bylose sudaro valstybių narių kompetentingų institucijų bendradarbiavimas.

               (3)

               Remiantis Tamperės Europos Vadovų Tarybos susitikimo išvadomis, 2004 m. lapkričio mėn. priimtoje Hagos programoje dar kartą patvirtinama, kad pirmenybė turi būti teikiama laisvės, saugumo ir teisingumo Europos Sąjungoje stiprinimui, ypač tobulinant teisminį bendradarbiavimą baudžiamosiose bylose, paremtą abipusio pripažinimo principu.

               (4)

               2002 m. liepos 22 d. Tarybos sprendimu 2002/630/TVR, nustatančiu pagrindų programą dėl policijos ir teisminio bendradarbiavimo baudžiamosiose bylose (AGIS) (2), nustatyta pagrindų programa daug prisidėjo prie valstybių narių policijos ir kitų teisėsaugos tarnybų bei teismų bendradarbiavimo sustiprinimo ir valstybių narių policijos, teismų, teisinių ir administracinių sistemų savitarpio supratimo ir pasitikėjimo pagerinimo.

               (5)

               Europos Sąjungos sutartyje ir Hagos programoje numatyti ambicingi tikslai turėtų būti įgyvendinti sukūrus lanksčią ir veiksmingą programą, kuri padės juos planuoti ir vykdyti.

               (6)

               Ši programa turėtų pagerinti teismų tarpusavio pasitikėjimą. Pagal Hagos programą tarpusavio pasitikėjimą reikėtų stiprinti kuriant teisminių organizacijų ir institucijų tinklus, tobulinant teismų darbuotojų mokymą, vertinant ES politikos teisingumo srityje įgyvendinimą visiškai laikantis teismų nepriklausomumo principo, plečiant mokslinius tyrimus teisminio bendradarbiavimo srityje ir skatinant valstybių narių veiklos projektus, kuriais siekiama modernizuoti teisingumo sistemą.

               (7)

               Programa taip pat turėtų padėti įgyvendinti tarpusavio pripažinimo principą, gerinant tarpusavio susipažinimą su anksčiau Europos Sąjungoje priimtais apkaltinamaisiais nuosprendžiais, visų pirma sukuriant kompiuterizuotą informacijos mainų apie teistumą sistemą.

               (8)

               Europos teisėjų mokymo tinklas, kurį sukūrė būtent už valstybių narių teismų profesionalių darbuotojų mokymą atsakingos institucijos, remia tikrai europinės dimensijos mokymo programą, skirtą teisėjams ir prokurorams. Tuo prisidedama prie tarpusavio pasitikėjimo stiprinimo ir didinamas teisminių institucijų bei skritingų teisės sistemų tarpusavio supratimas.

               (9)

               Kadangi šio sprendimo tikslų valstybės narės negali deramai pasiekti, o Europos Sąjunga dėl programos masto arba poveikio juos gali pasiekti geriau, Taryba gali patvirtinti priemones pagal Europos bendrijos steigimo sutarties 5 straipsnyje nustatytą subsidiarumo principą, kuris Sąjungai taikomas pagal Europos Sąjungos sutarties 2 straipsnį. Pagal Europos bendrijos steigimo sutarties 5 straipsnyje nustatytą proporcingumo principą, šiuo sprendimu nenumatoma nieko, kas nėra būtina siekiant šių tikslų.

               (10)

               2002 m. birželio 25 d. Tarybos reglamentas (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3) (toliau – Finansinis reglamentas) ir 2002 m. gruodžio 23 d. Komisijos reglamentas (EB, Euratomas) Nr. 2342/2002 (4), nustatantis išsamias Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento įgyvendinimo taisykles, kuriais saugomi Bendrijos finansiniai interesai, taikomi atsižvelgiant į paprastumo ir nuoseklumo principus pasirenkant biudžetines priemones, į nedidelį skaičių atvejų, kai Komisija išlaiko tiesioginę atsakomybę už jų įgyvendinimą ir valdymą, skaičiaus ribojimą, bei į reikalaujamą išteklių sumos ir su jos naudojimu susijusios administracinės naštos proporcingumą.

               (11)

               Taip pat reikėtų imtis tinkamų priemonių užkirsti kelią pažeidimams ir sukčiavimui, reikėtų žengti būtinus žingsnius, siekiant išieškoti prarastas, neteisėtai išmokėtas ar neteisingai panaudotas lėšas pagal 1995 m. gruodžio 18 d. Tarybos reglamentą (EB, Euratomas) Nr. 2988/95 dėl Europos Bendrijų finansinių interesų apsaugos (5), 1996 m. lapkričio 11 d. Tarybos reglamentą (Euratomas, EB) Nr. 2185/96 dėl Komisijos atliekamų patikrinimų ir inspektavimų vietoje (6) ir 1999 m. gegužės 25 d. Europos Parlamento ir Tarybos reglamentą (EB) Nr. 1073/1999 dėl Europos kovos su sukčiavimu tarnybos (OLAF) atliekamų tyrimų (7).

               (12)

               Finansiniame reglamente reikalaujama, kad būtų priimtas pagrindinis aktas, reglamentuojantis dotacijas veiklai.

               (13)

               Šiam sprendimui įgyvendinti reikalingos priemonės turėtų būti priimtos laikantis sprendime nustatytų procedūrų, padedant komitetui.

               (14)

               Nuo 2007 m. sausio 1 d. tikslinga pakeisti Sprendimą 2002/630/TVR šiuo sprendimu ir sprendimu, įkuriančiu specialiąją programą „Nusikalstamumo prevencija ir kova su nusikalstamumu“.

               (15)

               Siekiant užtikrinti veiksmingą ir savalaikį programos įgyvendinimą, šis sprendimas turėtų būti taikomas nuo 2007 m. sausio 1 d.,

         NUSPRENDĖ:
   1 straipsnis
   Dalykas
   1.   Siekiant prisidėti prie laisvės, saugumo ir teisingumo erdvės stiprinimo, šiuo sprendimu nustatoma specialioji programa „Baudžiamasis teisingumas“ (toliau – Programa), kuri yra Pagrindinių teisių ir teisingumo bendrosios programos dalis.
   2.   Programa apima laikotarpį nuo 2007 m. sausio 1 d. iki 2013 m. gruodžio 31 d.
   2 straipsnis
   Bendrieji tikslai
   1.   Nustatomi šie bendrieji Programos tikslai:

               a)

               skatinti teisminį bendradarbiavimą baudžiamosiose bylose siekiant prisidėti prie tikros Europos teisingumo erdvės baudžiamosiose bylose, paremtos tarpusavio pripažinimu ir savitarpio pasitikėjimu, sukūrimo;

               b)

               skatinti valstybėse narėse taikomų taisyklių suderinamumą, jei to gali prireikti siekiant pagerinti teisminį bendradarbiavimą. Skatinti esamų teisinių kliūčių geram teisminio bendradarbiavimo veikimui sumažinimą siekiant pagerinti tyrimų koordinavimą ir padidinti Europos Sąjungos valstybių narių esamų teismų sistemų suderinamumą, kad būtų užtikrinta atitinkama su valstybių narių teisėsaugos institucijų vykdomais tyrimais susijusi tolesnė veikla;

               c)

               gerinti teisinių, teisminių ir administracinių institucijų bei teisinių profesijų atstovų – teisininkų ir kitų teismų veikloje dalyvaujančių profesijų atstovų – ryšius bei keitimąsi informacija ir geriausia praktika bei skatinti teismų sistemos darbuotojų mokymą, kad būtų didinamas tarpusavio pasitikėjimas;

               d)

               toliau plėtoti tarpusavio pasitikėjimą, kad būtų užtikrinta nukentėjusių ir kaltinamųjų asmenų teisių apsauga.

         2.   Nepažeisdami Europos bendrijos tikslų ir galių, bendrieji Programos tikslai prisideda prie Bendrijos politikos krypčių, ir konkrečiai – teisminės erdvės, kūrimo.
   3 straipsnis
   Konkretūs tikslai
   Nustatomi šie konkretūs programos tikslai:

               a)

               skatinti teisminį bendradarbiavimą baudžiamosiose bylose, kuriuo siekiama:

                           i)

                           skatinti tarpusavio teismo sprendimų ir nutarčių pripažinimą;

                           ii)

                           šalinti kliūtis, atsiradusias dėl valstybių narių teismų sistemų skirtumų ir skatinti būtiną baudžiamosios materialinės teisės, susijusios su sunkiais, visų pirma tarpvalstybinio pobūdžio, nusikaltimais, derinimą;

                           iii)

                           toliau stiprinti būtiniausių standartų, susijusių su procesinės baudžiamosios teisės aspektais, nustatymą siekiant tobulinti praktinius teisminio bendradarbiavimo aspektus;

                           iv)

                           garantuoti tinkamą teisingumo vykdymą vengiant jurisdikcijų kolizijos;

                           v)

                           gerinti keitimąsi informacija, pirmiausia iš nacionalinių teistumo registrų paimta informacija, naudojant kompiuterizuotas sistemas;

                           vi)

                           gerinti kaltinamųjų asmenų teisių užtikrinimą, taip pat skatinti socialinę ir teisinę pagalbą nukentėjusiems asmenims;

                           vii)

                           skatinti valstybes nares suintensyvinti bendradarbiavimą su Eurojust kovojant su tarpvalstybiniu organizuotu nusikalstamumu ir kitais sunkiais nusikaltimais;

                           viii)

                           skatinti priemones, skirtas veiksmingam pažeidėjų, pirmiausia nepilnamečių pažeidėjų, grąžinimui į visuomenę;

               b)

               pagerinti bendras žinias apie valstybių narių teisines ir teismų sistemas baudžiamųjų bylų srityje ir skatinti bei stiprinti tinklų kūrimą, tarpusavio bendradarbiavimą, informacijos, patirties ir geriausios praktikos mainus ir sklaidą;

               c)

               užtikrinti Sąjungos priemonių teisminio bendradarbiavimo baudžiamosiose bylose srityje tinkamą įgyvendinimą, teisingą bei realų taikymą ir vertinimą;

               d)

               tobulinti informaciją apie valstybių narių teisines sistemas ir galimybes kreiptis į teismą;

               e)

               skatinti teisėjų, teisininkų ir kitų teismų veikloje dalyvaujančių profesionalų mokymus Sąjungos ir Bendrijos teisės klausimais;

               f)

               įvertinti bendruosius reikalavimus, būtinus tarpusavio pasitikėjimui didinti, gerinant teisminių institucijų ir skirtingų teisės sistemų tarpusavio supratimą, pirmiausia įgyvendinant ES politiką teisingumo srityje;

               g)

               sukurti ir įgyvendinti kompiuterizuotą keitimosi informacija apie teistumą sistemą ir remti tyrimus, kuriais siekiama sukurti kitus keitimosi informacija būdus.

         4 straipsnis
   Reikalavimus atitinkantys veiksmai
   Siekiant įgyvendinti 2 ir 3 straipsniuose numatytus bendruosius ir konkrečius tikslus, metinėje darbo programoje nustatytomis sąlygomis šia Programa remiamos šios veiksmų rūšys:

               a)

               konkretūs Komisijos veiksmai, pavyzdžiui, studijos ir moksliniai tyrimai, konkrečių projektų kūrimas ir įgyvendinimas, pavyzdžiui, kompiuterizuotos keitimosi informacija apie teistumą sistemos, nuomonių apklausos ir tyrimai, rodiklių ir bendrų metodikų kūrimas, duomenų ir statistikos rinkimas, tobulinimas ir sklaida, seminarai, konferencijos ir ekspertų susitikimai, viešųjų kampanijų ir renginių organizavimas, tinklaviečių kūrimas ir priežiūra, informacinės medžiagos rengimas ir sklaida, parama nacionalinių ekspertų tinklams ir jų kūrimui, analitinė, stebėjimo ir vertinimo veikla; arba

               b)

               konkretūs tarpvalstybiniai projektai Sąjungos interesų srityje, siūlomi mažiausiai dviejų valstybių narių arba vienos valstybės narės ir kitos šalies, kuri gali būti stojanti šalis arba šalis kandidatė, laikantis metinėse darbo programose nustatytų sąlygų; arba

               c)

               parama nevyriausybinių organizacijų arba kitų subjektų, siekiančių bendro Europos intereso tikslo, veiklai, siekiant bendrųjų programos tikslų, laikantis metinėse darbo programose nustatytų sąlygų; arba

               d)

               dotacija veiklai siekiant bendrai finansuoti išlaidas, susijusias su Europos teisėjų mokymo tinklo, kuriuo siekiama bendrojo Europos intereso teisėjų mokymo srityje, nuolatine darbo programa;

               e)

               nacionaliniai projektai valstybėse narėse, kuriais:

                           i)

                           rengiami tarpvalstybiniai projektai ir (arba) Sąjungos veiksmai („pradinės priemonės“);

                           ii)

                           papildomi tarpvalstybiniai projektai ir (arba) Sąjungos veiksmai („papildomos priemonės“);

                           iii)

                           prisidedama prie novatoriškų metodų ir (arba) technologijų, kuriuos galima būtų perkelti į Sąjungos lygio veiksmus, plėtojimo arba kuriami tokie metodai ir technologijos, kuriuos numatoma perkelti į kitas valstybes nares ir (arba) šalis, kurios gali būti stojančios šalys arba šalys kandidatės.

         5 straipsnis
   Tikslinės grupės
   Programa yra skirta, inter alia, praktikuojantiems teisininkams, paramos nukentėjusiesiems tarnybų atstovams ir kitiems teismų veikloje dalyvaujantiems profesionalams, nacionalinėms valdžios institucijoms ir visiems Sąjungos piliečiams.
   6 straipsnis
   Galimybė naudotis Programa
   1.   Programa gali naudotis institucijos, valstybinės ar privačios organizacijos, įskaitant profesines organizacijas, universitetus, mokslinių tyrimų institutus ir teisės bei teisėjų mokymo (tęstinio mokymo) institutus, skirtus praktikuojantiems teisininkams, valstybių narių nevyriausybinėms organizacijoms. Pelno siekiančios įstaigos ir organizacijos gali naudotis Programa tik kartu su pelno nesiekiančiomis arba valstybinėmis organizacijomis.
   „Praktikuojantys teisininkai“ – tai, inter alia, teisėjai, prokurorai, advokatai, solisitoriai, ministerijų pareigūnai, teismų pareigūnai, antstoliai, teismo vertėjai ir kiti profesionalai, dalyvaujantys teismų sistemos darbe baudžiamosios teisės srityje.
   2.   Trečiosios šalys ar tarptautinės organizacijos tarpvalstybinių projektų teikti negali, bet jos gali dalyvauti kaip partneriai.
   7 straipsnis
   Intervencijos rūšys
   1.   Bendrijos finansavimas gali būti tokių teisinių formų:

               a)

               dotacijos;

               b)

               viešųjų pirkimų sutartys.

         2.   Bendrijos dotacijos paprastai skiriamos išnagrinėjus pasiūlymus, išskyrus tinkamai pagrįstus išimtinius skubius atvejus arba kai naudos gavėjo ypatumai neleidžia tam tikram veiksmui pasirinkti nieko kito, ir suteikiamos skiriant dotacijas veiklai arba dotacijas veiksmams.
   Metinėje darbo programoje nustatoma minimali dotacijoms skiriamų metinių išlaidų norma. Ši minimali norma negali būti mažesnė kaip 65 %.
   Didžiausia projektų išlaidų bendro finansavimo norma tiksliai nustatoma metinėje darbo programoje.
   3.   Be to, sudarant viešųjų pirkimų sutartis, numatomos papildomoms priemonėms skirtos išlaidos; tokiu atveju Bendrijos lėšos padengia išlaidas paslaugoms ir prekėms įsigyti. Padengiamos, inter alia, informacijos ir ryšių, projektų, politikos krypčių, programų ir teisės aktų rengimo, įgyvendinimo, stebėsenos, tikrinimo ir įvertinimo išlaidos.
   8 straipsnis
   Įgyvendinimo priemonės
   1.   Komisija įgyvendina Bendrijos finansinę paramą laikydamasi Reglamento (EB, Euratomas) Nr. 1605/2002 (toliau – Finansinis reglamentas).
   2.   Siekdama įgyvendinti Programą, Komisija, laikydamasi 2 straipsnyje nustatytų bendrųjų tikslų, iki rugsėjo mėn. pabaigos priima metinę darbo programą, kurioje tiksliai nurodomi programos konkretūs tikslai, teminiai prioritetai, 7 straipsnio 3 dalyje numatytų papildomų priemonių aprašymas ir prireikus kitų veiksmų sąrašas.
   2007 metų metinė darbo programa priimama per tris mėnesius nuo šio sprendimo įsigaliojimo.
   3.   Metinė darbo programa tvirtinama laikantis 11 straipsnyje nustatytos valdymo procedūros.
   4.   Vykdant su dotacijomis veiksmams susijusias įvertinimo ir skyrimo procedūras, inter alia, atsižvelgiama į tokius kriterijus:

               a)

               atitikimą metinei darbo programai, 2 straipsnyje nurodytiems bendriesiems tikslams ir priemonėms, kurių buvo imtasi įvairiose 3 ir 4 straipsniuose nustatytose srityse;

               b)

               siūlomo veiksmo kokybę – jo koncepciją, organizavimą, pristatymą ir numatomus rezultatus;

               c)

               prašomą finansavimo Bendrijos lėšomis sumą ir jos pagrįstumą atsižvelgiant į numatomus rezultatus;

               d)

               numatomų rezultatų poveikį 2 straipsnyje apibrėžtiems bendriesiems tikslams ir priemonėms, kurių buvo imtasi įvairiose 3 ir 4 straipsniuose apibrėžtose srityse.

         5.   Paraiškos dėl 4 straipsnio c ir d punktuose nurodytų dotacijų veiklai vertinamos atsižvelgiant į:

               a)

               atitikimą Programos tikslams;

               b)

               planuojamos veiklos kokybę;

               c)

               galimą didėjantį šios veiklos poveikį visuomenei;

               d)

               vykdomos veiklos geografinį poveikį;

               e)

               piliečių dalyvavimą atitinkamų organų struktūrose;

               f)

               siūlomos veiklos ekonominės naudos santykį.

         6.   Sprendimus, susijusius su veiksmais pagal 4 straipsnio 1 dalies a punktą, Komisija priima laikydamasi 11 straipsnyje nustatytos valdymo procedūros. Sprendimus, susijusius su veiksmais pagal 4 straipsnio 1 dalies b–e punktus, Komisija priima laikydamasi 10 straipsnyje nustatytos patariamosios procedūros.
   Sprendimus dėl paraiškų dotacijoms gauti, kurias teikia pelno siekiančios įstaigos ar organizacijos, Komisija priima laikydamasi 11 straipsnyje nustatytos valdymo procedūros.
   7.   Pagal finansinio reglamento 113 straipsnio 2 dalį laipsniško mažėjimo principas netaikomas dotacijai veiklai, kuri suteikta Europos teisėjų mokymo tinklui, kadangi jo tikslas – bendrasis Europos interesas.
   9 straipsnis
   Komitetas
   1.   Komisijai padeda iš valstybių narių atstovų sudarytas komitetas (toliau – Komitetas), kuriam pirmininkauja Komisijos atstovas.
   2.   Komitetas priima savo darbo tvarkos taisykles.
   3.   Pasibaigus Komiteto posėdžiams, Komisija gali kviesti į informacinius susitikimus šalių kandidačių atstovus.
   10 straipsnis
   Patariamoji procedūra
   1.   Kai daroma nuoroda į šį straipsnį, Komisijos atstovas pateikia Komitetui priemonių, kurių reikia imtis, projektą. Komitetas savo nuomonę dėl projekto pareiškia per tokį laiką, kurį gali nustatyti pirmininkas, atsižvelgdamas į klausimo skubumą, jeigu reikia, balsuojant.
   2.   Nuomonė įrašoma į protokolą; kiekviena valstybė narė turi teisę prašyti jos nuomonę įrašyti į protokolą.
   3.   Komisija visapusiškai atsižvelgia į Komiteto pareikštą nuomonę. Ji informuoja Komitetą, kokiu būdu buvo atsižvelgta į jo nuomonę.
   11 straipsnis
   Valdymo procedūra
   1.   Kai daroma nuoroda į šį straipsnį, Komisijos atstovas pateikia Komitetui priemonių, kurių reikia imtis, projektą. Komitetas savo nuomonę dėl projekto pareiškia per tokį laiką, kurį nustato pirmininkas, atsižvelgdamas į klausimo skubumą. Tuo atveju, kai Taryba turi priimti sprendimą remdamasi Komisijos pasiūlymu, nuomonė patvirtinama Europos bendrijos steigimo sutarties 205 straipsnio 2 dalyje nustatyta balsų dauguma. Valstybių narių atstovų Komitete balsai skaičiuojami taip, kaip nustatyta tame straipsnyje. Pirmininkas nebalsuoja.
   2.   Komisija patvirtina priemones, kurios taikomos nedelsiant. Tačiau kai numatytos priemonės neatitinka Komiteto nuomonės, Komisija nedelsdama apie jas praneša Tarybai. Tokiu atveju Komisija gali atidėti patvirtintų priemonių taikymą trims mėnesiams nuo tokio pranešimo dienos.
   3.   Taryba kvalifikuota balsų dauguma gali priimti kitokį sprendimą per 2 dalyje numatytą laikotarpį.
   12 straipsnis
   Papildomumas
   1.   Siekiama sinergijos ir papildomumo su kitomis Sąjungos ir Bendrijos priemonėmis, inter alia, su specialiąja programa „Civilinis teisingumas“, kuri yra Pagrindinių teisių ir teisingumo bendrosios programos dalis, ir Saugumo ir laisvių apsaugos bei Solidarumo ir migracijos srautų valdymo bendrosiomis programomis. Statistinė informacijos apie baudžiamąjį teisingumą dalis parengiama bendradarbiaujant su valstybėmis narėmis, prireikus naudojantis Bendrijos statistikos programa.
   2.   Programos ištekliais gali būti dalijamasi su kitomis Sąjungos ir Bendrijos priemonėmis, visų pirma su specialiąja programa „Civilinis teisingumas“, kuri yra Pagrindinių teisių ir teisingumo bendrosios programos dalis, tam, kad būtų įgyvendinti veiksmai, atitinkantys abiejų programų tikslus.
   3.   Pagal šį sprendimą finansuojamai veiklai neteikiama pagalba tam pačiam tikslui pagal kitas Sąjungos (Bendrijos) finansines priemones. Užtikrinama, kad naudos pagal šį sprendimą gavėjai pateiktų Komisijai informaciją apie finansavimą, gautą iš Europos Sąjungos bendrojo biudžeto ir kitų šaltinių, bei informaciją apie rengiamas paraiškas gauti finansavimą.
   13 straipsnis
   Biudžeto ištekliai
   Biudžeto ištekliai, skirti Programoje numatytiems veiksmams, įskaitomi į metinius Europos Sąjungos bendrojo biudžeto asignavimus. Turimus metinius asignavimus tvirtina biudžeto valdymo institucija, neviršydama finansinėje struktūroje nustatytų ribų.
   14 straipsnis
   Stebėsena
   1.   Komisija užtikrina, kad naudos gavėjas pateiktų visų pagal Programą finansuotų veiksmų technines ir finansines pažangos ataskaitas, o galutinė ataskaita būtų pateikta per tris mėnesius nuo veiksmo baigimo. Ataskaitų formą ir struktūrą nustato Komisija.
   2.   Komisija užtikrina, kad įgyvendinant šią Programą sudarytos sutartys ir susitarimai visų pirma numatytų, kad Komisija (arba bet kuris jos įgaliotas atstovas) vykdo priežiūrą ir finansinę kontrolę, prireikus atlikdama patikrinimus vietoje, įskaitant atrankinius patikrinimus, o Audito Rūmai – auditą.
   3.   Komisija užtikrina, kad finansinės paramos gavėjas penkerius metus nuo bet kokiam veiksmui skirto paskutinio mokėjimo gavimo užtikrintų, kad Komisija galės susipažinti su visais vykdant veiksmą patirtas išlaidas patvirtinančiais dokumentais.
   4.   Atsižvelgdama į 1 ir 2 dalyse nurodytų ataskaitų ir patikrinimų vietoje rezultatus, Komisija užtikrina, kad prireikus būtų patikslinta iš pradžių patvirtintos finansinės pagalbos apimtis ir skyrimo sąlygos bei mokėjimų grafikas.
   5.   Komisija užtikrina, kad būtų imtasi visų reikiamų priemonių patikrinti, ar finansuoti veiksmai yra įvykdyti tinkamai ir nepažeidžiant šio sprendimo bei Finansinio reglamento nuostatų.
   15 straipsnis
   Bendrijos finansinių interesų apsauga
   1.   Komisija užtikrina, kad įgyvendinant pagal šį sprendimą finansuojamus veiksmus, Bendrijos finansiniai interesai būtų apsaugoti taikant sukčiavimo, korupcijos ir bet kokios kitos neteisėtos veiklos prevencijos priemones, vykdant veiksmingą kontrolę ir susigrąžinant nepagrįstai išmokėtas sumas, o nustačius pažeidimus – taikant veiksmingas, proporcingas ir atgrasančias sankcijas pagal reglamentus (EB, Euratomas) Nr. 2988/95, (Euratomas, EB) Nr. 2185/96 ir (EB) Nr. 1073/1999.
   2.   Pagal šį sprendimą finansuojamų Bendrijos veiksmų atveju Reglamentas (EB, Euratomas) Nr. 2988/95 ir Reglamentas (Euratomas, EB) Nr. 2185/96 taikomi bet kuriam Bendrijos teisės nuostatos pažeidimui, įskaitant pagal Programą nustatyto sutartinio įsipareigojimo pažeidimą, kilusiam dėl ekonominės veiklos vykdytojo veiklos ar neveikimo, kai dėl nepagrįstų išlaidų padaroma ar gali būti padaryta žala Europos Sąjungos bendrajam biudžetui ar jos valdomiems biudžetams.
   3.   Komisija užtikrina, kad veiksmui suteikta finansinė parama būtų sumažinta, sustabdyta arba išieškota, jeigu ji nustato pažeidimus, įskaitant neatitikimą šio sprendimo nuostatoms arba atskiram sprendimui, arba sutarčiai ar susitarimui, suteikiančiam atitinkamą finansinę paramą, arba jeigu paaiškėja, kad negavus Komisijos pritarimo veiksmas buvo pakeistas pažeidžiant projekto pobūdį ar įgyvendinimo sąlygas.
   4.   Jeigu nesilaikoma terminų arba jeigu įgyvendinant veiksmą pasiekta pažanga pateisina tik dalį skirtos finansinės pagalbos, Komisija užtikrina, kad iš naudos gavėjo būtų pareikalauta per nustatytą laikotarpį pateiktų savo paaiškinimus. Jei naudos gavėjas nepateikia patenkinamo atsakymo, Komisija užtikrina, kad likusios finansinės pagalbos dalies mokėjimą būtų galima nutraukti ir būtų galima pareikalauti sugrąžinti jau išmokėtas sumas.
   5.   Komisija užtikrina, kad visos nepagrįstai išmokėtos sumos būtų grąžintos Komisijai. Už visas laiku nesugrąžintas sumas skaičiuojami delspinigiai pagal Finansiniame reglamente nustatytas sąlygas.
   16 straipsnis
   Vertinimas
   1.   Nuolat stebima, kaip įgyvendinama pagal Programą vykdoma veikla.
   2.   Komisija užtikrina nuolatinį, nepriklausomą, išorinį Programos įvertinimą.
   3.   Komisija Europos Parlamentui ir Tarybai pateikia:

               a)

               metinį Programos įgyvendinimo pranešimą;

               b)

               ne vėliau kaip 2011 m. kovo 31 d. – tarpinį įvertinimo pranešimą apie pasiektus rezultatus ir kokybinius bei kiekybinius Programos įgyvendinimo aspektus;

               c)

               ne vėliau kaip 2012 m. rugpjūčio 30 d. - komunikatą apie Programos tęsimą;

               d)

               ne vėliau kaip 2014 m. gruodžio 31 d. – ex post įvertinimo ataskaitą.

         17 straipsnis
   Projektų paskelbimas
   Kiekvienais metais Komisija paskelbia pagal Programą finansuojamų veiksmų sąrašą ir trumpą kiekvieno projekto aprašymą.
   18 straipsnis
   Pereinamojo laikotarpio nuostatos
   Nuo 2007 m. sausio 1 d. šis sprendimas pakeičia atitinkamas Sprendimo 2002/630/TVR nuostatas.
   Pagal Sprendimą 2002/630/TVR iki 2006 m. gruodžio 31 d. pradėtus veiksmus iki jų pabaigos toliau reglamentuoja tas pats sprendimas. Minėto sprendimo 7 straipsnyje nurodytas komitetas pakeičiamas šio sprendimo 10 straipsnyje numatytu komitetu.
   19 straipsnis
   Įsigaliojimas ir taikymas
   Šis sprendimas įsigalioja jo paskelbimo Europos Sąjungos oficialiajame leidinyje dieną.
   Jis taikomas nuo 2007 m. sausio 1 d.

      Priimta Briuselyje, 2007 m. vasario 12 d.

            Tarybos vardu

            Pirmininkas

         F.-W. STEINMEIER

      (1)  2006 m. gruodžio 14 d. pareikšta nuomonė (dar nepaskelbta Oficialiajame leidinyje).

      (2)  OL L 203, 2002 8 1, p. 5.

      (3)  OL L 248, 2002 9 16, p. 1. Reglamentas su pakeitimais, padarytais Reglamentu (EB, Euratomas) Nr. 1995/2006 (OL L 390, 2006 12 30, p. 1).

      (4)  OL L 357, 2002 12 31, p. 1. Reglamentas su paskutiniais pakeitimais, padarytais Komisijos reglamentu (EB, Euratomas) Nr. 1248/2006 (OL L 227, 2006 8 19, p. 3).

      (5)  OL L 312, 1995 12 23, p. 1.

      (6)  OL L 292, 1996 11 15, p. 2.

      (7)  OL L 136, 1999 5 31, p. 1.


title: 2007/475/EB: 2007 m. birželio 25 d. Komisijos sprendimas dėl Italijos priemonių, nustatytų remiantis Tarybos direktyvos 89/552/EEB dėl valstybių narių įstatymuose ir kituose teisės aktuose išdėstytų nuostatų, susijusių su televizijos programų transliavimu, derinimo 3a straipsnio 1 dalimi, suderinamumo su Bendrijos teise

text:
10.7.2007

               LT

               Europos Sąjungos oficialusis leidinys

               L 180/5

      KOMISIJOS SPRENDIMAS

   2007 m. birželio 25 d.
   dėl Italijos priemonių, nustatytų remiantis Tarybos direktyvos 89/552/EEB dėl valstybių narių įstatymuose ir kituose teisės aktuose išdėstytų nuostatų, susijusių su televizijos programų transliavimu, derinimo 3a straipsnio 1 dalimi, suderinamumo su Bendrijos teise
   (2007/475/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į Tarybos direktyvą 89/552/EEB dėl valstybių narių įstatymuose ir kituose teisės aktuose išdėstytų nuostatų, susijusių su televizijos programų transliavimu, derinimo (1) ir ypač į jos 3a straipsnio 2 dalį,
   atsižvelgdama į remiantis Direktyvos 89/552/EEB 23a straipsniu įsteigto komiteto nuomonę,
   kadangi:

               (1)

               1999 m. gegužės 10 d. laišku Italija pranešė Komisijai apie priemones, priimtas 1999 m. kovo 9 d. remiantis Direktyvos 89/552/EEB 3a straipsnio 1 dalimi.

               (2)

               Komisija per tris mėnesius nuo šio pranešimo gavimo patikrino, ar šios priemonės neprieštarauja Bendrijos teisei, ypač atsižvelgiant į šių priemonių proporcingumą ir nacionalinės konsultavimosi procedūros skaidrumą.

               (3)

               Svarstydama priemones Komisija atsižvelgė į turimus Italijos žiniasklaidos apžvalgos duomenis.

               (4)

               Buvo aiškiai ir skaidriai sudarytas į Italijos priemones įtrauktų visuomenei labai didelę svarbą turinčių įvykių sąrašas.

               (5)

               Komisija įsitikino, kad Italijos priemonių sąraše nurodyti įvykiai atitiko bent jau du iš toliau nurodytų kriterijų, kurie laikomi patikimais visuomenei svarbių įvykių rodikliais: i) ypatingas visuotinis atgarsis valstybėje narėje, o ne vien tik reikšmingas įvykis tiems, kurie paprastai domisi aptariama sporto šaka ar veikla, ii) bendrai pripažįstama išskirtinė kultūrinė reikšmė valstybės narės gyventojams, visų pirma kaip kultūrinės tapatybės katalizatoriaus, iii) nacionalinės komandos dalyvavimas aptariamame įvykyje vykstant tarptautinės reikšmės varžyboms ar turnyrui ir iv) įvykis tradiciškai transliuojamas nemokamos televizijos ir sulaukiantis didelio žiūrovų dėmesio.

               (6)

               Didelė dalis Italijos priemonėse nurodytų įvykių, įskaitant vasaros ir žiemos olimpines žaidynes, Pasaulio futbolo taurės ir Europos futbolo čempionato rungtynes, kuriose dalyvauja Italijos nacionalinė komanda, bei šių turnyrų finalus, yra įvykiai, kurie tradiciškai laikomi visuomenei itin svarbiais, kaip aiškiai nurodyta Direktyvos 97/36/EB 18 konstatuojamojoje dalyje. Šie įvykiai turi ypatingą visuotinį atgarsį Italijoje, kadangi yra ypač populiarūs plačiojoje visuomenėje, o ne tik tarp tų, kurie domisi sporto įvykiais. Be to, jie turi bendrai pripažįstamą išskirtinę kultūrinę reikšmę Italijos gyventojams atsižvelgiant į jų svarbų indėlį tautų savitarpio supratimą ir sporto svarbą Italijos plačiajai visuomenei ir nacionaliniam pasididžiavimui, kadangi suteikia galimybę geriausiems Italijos sportininkams sėkmingai dalyvauti šiose svarbiausiose tarptautinėse varžybose.

               (7)

               Kiti išvardyti su futbolu susiję įvykiai turi ypatingą visuotinį atgarsį Italijoje ir bendrai pripažįstamą išskirtinę kultūrinę reikšmę Italijos gyventojams atsižvelgiant į futbolo svarbą plačiajai Italijos visuomenei ir nacionaliniam pasididžiavimui, kadangi suteikia galimybę Italijos komandoms sėkmingai dalyvauti aukščiausio lygio futbolo rungtynėse, sulaukiančiose dėmesio tarptautiniu mastu.

               (8)

                  Giro d’Italia turi ypatingą visuotinį atgarsį Italijoje ir bendrai pripažįstamą išskirtinę kultūrinę reikšmę kaip nacionalinės kultūrinės tapatybės katalizatorius ne tik dėl jų kaip aukšto lygio sporto varžybų svarbos, bet ir dėl galimybės garsinti Italiją.

               (9)

               Italijos Formulės-1 Grand Prix lenktynės turi ypatingą visuotinį atgarsį Italijoje ir bendrai pripažįstamą išskirtinę kultūrinę reikšmę Italijos gyventojams dėl didelės Italijos lenktynininkų sėkmės Formulės 1 lenktynėse.

               (10)

               Italijos San Remo muzikos festivalis turi ypatingą visuotinį atgarsį Italijoje ir bendrai pripažįstamą išskirtinę kultūrinę reikšmę Italijos kultūrinei tapatybei kaip „populiariosios kultūros“ įvykis, tapęs Italijos kultūros tradicijos dalimi.

               (11)

               Italijos priemonės yra proporcingos idant pateisintų nukrypimą nuo pagrindinės ES sutartyje nustatytos laisvės teikti paslaugas remiantis svarbiausia priežastimi – visuomenės interesu – užtikrinti visuomenei jai labai svarbių įvykių transliavimą.

               (12)

               Italijos priemonės neprieštarauja EB konkurencijos taisyklėms, kadangi išvardytiems įvykiams transliuoti reikalavimus atitinkančio transliuotojo apibrėžtis grindžiama objektyviais kriterijais, sudarančiais sąlygas faktinei ir galimai konkurencijai dėl teisių transliuoti šiuos įvykius įgijimo. Be to, išvardytų įvykių skaičius nėra toks neproporcingas, kad iškreiptų konkurenciją į vartotojus orientuotos nemokamos televizijos ir mokamos televizijos rinkose.

               (13)

               Kai Komisija informavo kitas valstybes nares apie Italijos priemones ir pasikonsultavo su remiantis Direktyvos 89/552/EEB 23a straipsniu įsteigtu komitetu, Švietimo ir kultūros generalinis direktorius 1999 m. liepos 5 d. laišku pranešė Italijai apie tai, kad Europos Komisija neketina prieštarauti priemonėms, apie kurias buvo pranešta.

               (14)

               1999 m. rugsėjo 7 d. Komisijai buvo pranešta apie Italijos priemonių pakeitimus. Įvykių sąrašas nebuvo pakeistas.

               (15)

               Italijos priemonės buvo paskelbtos Europos Bendrijų oficialiojo leidinio C serijoje (2), vadovaujantis Direktyvos 89/552/EEB 3a straipsnio 2 dalimi. Šio leidinio klaidų ištaisymas vėliau buvo paskelbtas Europos Bendrijų oficialiojo leidinio C serijoje (3).

               (16)

               Remiantis Pirmosios instancijos teismo nutartimi byloje T-33/01 Infront WM prieš Komisiją, pripažinimas, kad vadovaujantis Direktyvos 89/552/EEB 3a straipsnio 1 dalimi nustatytos priemonės neprieštarauja Bendrijos teisei, prilygsta sprendimui, kaip apibrėžta EB sutarties 249 straipsnyje, kurį turi priimti Komisija. Taigi, šiame Komisijos sprendime reikia pripažinti, kad priemonės, apie kurias pranešė Italija, neprieštarauja Bendrijos teisei. Priemonės, kurios yra nurodytos šio sprendimo priede, turėtų būti skelbiamos Oficialiajame leidinyje remiantis Direktyvos 89/552/EEB 3a straipsnio 2 dalimi,

         NUSPRENDĖ:
   1 straipsnis
   Priemonės, apie kurias Italija 1999 m. gegužės 10 d. pranešė Komisijai remdamasi Direktyvos 89/552/EEB 3a straipsnio 1 dalimi, paskelbtos 1999 m. rugsėjo 30 d. Europos Bendrijų oficialiajame leidinyje C 277 (klaidų ištaisymas paskelbtas 2001 m. liepos 26 d. Europos Bendrijų oficialiajame leidinyje C 208), neprieštarauja Bendrijos teisei.
   2 straipsnis
   Priemonės, kurios yra nurodytos šio sprendimo priede, skelbiamos Oficialiajame leidinyje remiantis Direktyvos 89/552/EEB 3a straipsnio 2 dalimi.

      Priimta Briuselyje, 2007 m. birželio 25 d.

            Komisijos vardu

         Viviane REDING

            Komisijos narė

      (1)  OL L 298, 1989 10 17, p. 23. Direktyva su pakeitimais, padarytais Europos Parlamento ir Tarybos direktyva 97/36/EB (OL L 202, 1997 7 30, p. 60).

      (2)  OL C 277, 1999 9 30, p. 3.

      (3)  OL C 208, 2001 7 26, p. 27.

      PRIEDAS
      Skelbiama pagal Tarybos direktyvos 89/552/EEB dėl valstybių narių įstatymuose ir kituose teisės aktuose išdėstytų nuostatų, susijusių su televizijos programų transliavimu, derinimo 3a straipsnio 2 dalį
      Italijos nustatytos priemonės, kurios turi būti skelbiamos remiantis Direktyvos 89/552/EEB 3a straipsnio 2 dalimi, yra nurodytos šiose ištraukose iš 1999 m. kovo 9 d. Ryšių tarnybos sprendimo Nr. 8/1999 su pakeitimais, padarytais jos 1999 m. liepos 28 d. sprendimu Nr. 172/1999.

         „1 straipsnis
         1.   Šis sprendimas priimtas dėl labai didelę svarbą visuomenei turinčių įvykių transliavimo per televiziją.
         2.   „Labai didelę svarbą visuomenei turintis įvykis“ – tai sporto arba ne sporto įvykis, atitinkantis ne mažiau kaip du iš šių keturių kriterijų:

                     a)

                     įvykis ir jo rezultatas kelia ypatingą ir didelį susidomėjimą Italijoje; juo domisi ne tik tie, kurie paprastai stebi tokio pobūdžio įvykius per televiziją;

                     b)

                     tai yra plačiosios visuomenės pripažįstamas įvykis, turintis konkrečią kultūrinę reikšmę bei stiprinantis Italijos kultūrinę tapatybę;

                     c)

                     tai įvykis, kai nacionalinė komanda dalyvauja konkrečios sporto šakos svarbiame tarptautiniame turnyre;

                     d)

                     įvykį tradiciškai transliuoja nemokama televizija ir jis sulaukia itin didelio Italijos žiūrovų dėmesio.

               2 straipsnis
         1.   Tarnyba sudarė tokį labai didelę svarbą visuomenei turinčių įvykių, kurių Italijos jurisdikcijai priklausantys televizijos transliuotojai remdamiesi išimtine teise negali transliuoti koduotai, kad didžioji dalis Italijos gyventojų (daugiau nei 90 %) galėtų juos žiūrėti per nemokamą televiziją nepatirdami papildomų techninės įrangos įsigijimo išlaidų, sąrašą:

                     a)

                     Vasaros ir žiemos olimpinės žaidynės;

                     b)

                     Pasaulio futbolo taurės finalas ir visos rungtynės, kuriose žaidžia Italijos nacionalinė komanda;

                     c)

                     Europos futbolo čempionato finalas ir visos rungtynės, kuriose žaidžia Italijos nacionalinė komanda;

                     d)

                     visos rungtynės, kuriose namie ir svečiuose žaidžia Italijos nacionalinė futbolo komanda, kai vyksta oficialios varžybos;

                     e)

                     Čempionų lygos ir UEFA taurės finalo ir pusfinalių rungtynės, kuriose dalyvauja Italijos komanda;

                     f)

                     Italijos dviračių lenktynės Giro d'Italia;

                     g)

                     Italijos Formulės-1 Grand Prix;

                     h)

                     Italijos San Remo muzikos festivalis.

               2.   1 dalies b ir c punktuose nurodyti įvykiai transliuojami ištisai ir tiesiogiai. Dėl kitų įvykių nekoduoto perdavimo tvarkos gali nuspręsti patys televizijos transliuotojai.“


title: 2011 m. vasario 21 d. Tarybos sprendimas 2011/119/BUSP dėl Europos Sąjungos specialiojo įgaliotinio Kosove įgaliojimų pratęsimo

text:
22.2.2011

               LT

               Europos Sąjungos oficialusis leidinys

               L 47/18

         TARYBOS SPRENDIMAS 2011/119/BUSP
   2011 m. vasario 21 d.
   dėl Europos Sąjungos specialiojo įgaliotinio Kosove įgaliojimų pratęsimo (1)

   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 28 straipsnį, 31 straipsnio 2 dalį ir 33 straipsnį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2008 m. vasario 4 d. Taryba priėmė Bendruosius veiksmus 2008/124/BUSP dėl Europos Sąjungos teisinės valstybės misijos Kosove (EULEX KOSOVO) (2) ir Bendruosius veiksmus 2008/123/BUSP (3), paskiriančius Pieter FEITH Europos Sąjungos specialiuoju įgaliotiniu (ES specialusis įgaliotinis) Kosove.

               (2)

               2010 m. rugpjūčio 11 d. Taryba priėmė Sprendimą 2010/446/BUSP (4), kuriuo ES specialiojo įgaliotinio įgaliojimų terminas pratęsiamas iki 2011 m. vasario 28 d.

               (3)

               ES specialiojo įgaliotinio įgaliojimų terminas turėtų būti pratęstas iki 2011 m. balandžio 30 d.

               (4)

               ES specialusis įgaliotinis vykdys savo įgaliojimus tokioje situacijoje, kuri gali pablogėti ir galėtų sudaryti kliūtis Sutarties 21 straipsnyje nustatytiems Sąjungos išorės veiksmų tikslams pasiekti,

         PRIĖMĖ ŠĮ SPRENDIMĄ:
   1 straipsnis
   Sprendimas 2010/446/BUSP pakeičiamas taip:

               1.

               1 straipsnis pakeičiamas šiuo straipsniu:
               „1 straipsnis
               Europos Sąjungos specialusis įgaliotinis
               ES specialiojo įgaliotinio Kosove Pieter FEITH įgaliojimai pratęsiami iki 2011 m. balandžio 30 d.“

               2.

               5 straipsnis pakeičiamas šiuo straipsniu:
               „1.   Su ES specialiojo įgaliotinio įgaliojimų vykdymu nuo 2010 m. rugsėjo 1 d. iki 2011 m. balandžio 30 d. susijusioms išlaidoms padengti skiriama 1 230 000 EUR orientacinė finansavimo suma.“

               3.

               6 straipsnis pakeičiamas šiuo straipsniu:
               „6 straipsnis
               Darbuotojų grupės sudarymas ir sudėtis
               1.   ES specialiajam įgaliotiniui padėti vykdyti savo įgaliojimus ir bendrai prisidėti prie visų Sąjungos veiksmų Kosove darnos, matomumo ir veiksmingumo, skiriami paskirti Sąjungos darbuotojai. Neviršydamas savo įgaliojimų ir turimų atitinkamų finansinių išteklių, ES specialusis įgaliotinis sudaro savo darbuotojų grupę. Į darbuotojų grupę įtraukiami darbuotojai, turintys profesinės patirties konkrečiose politikos srityse, kaip reikalaujama įgaliojimuose. ES specialusis įgaliotinis nedelsdamas praneša Tarybai ir Komisijai apie savo darbuotojų grupės sudėtį.
               2.   Valstybės narės, Sąjungos institucijos ir Europos išorės veiksmų tarnyba (EIVT) gali pasiūlyti komandiruoti darbuotojus dirbti su ES specialiuoju įgaliotiniu. Atlyginimą tokiems komandiruotiems darbuotojams moka atitinkamai ta valstybė narė, Sąjungos institucija arba EIVT. Valstybių narių į ES institucijas arba EIVT komandiruoti ekspertai taip pat gali būti priskirti ES specialiajam įgaliotiniui. Pagal sutartį pasamdyti kitų šalių darbuotojai turi turėti valstybės narės pilietybę.
               3.   Visi komandiruoti darbuotojai administraciniu požiūriu lieka pavaldūs siunčiančiajai valstybei narei, Sąjungos institucijai ar EIVT ir vykdo savo pareigas bei veikia ES specialiojo įgaliotinio įgaliojimų labui.“

         2 straipsnis
   Įsigaliojimas
   Šis sprendimas įsigalioja jo priėmimo dieną.

      Priimta Briuselyje 2011 m. vasario 21 d.

            Tarybos vardu

            Pirmininkė

         C. ASHTON

      (1)  Pagal Jungtinių Tautų Saugumo Tarybos rezoliuciją 1244 (1999).

      (2)  OL L 42, 2008 2 16, p. 92.

      (3)  OL L 42, 2008 2 16, p. 88.

      (4)  OL L 211, 2010 8 12, p. 36.